Terokai Pengalaman & Kehebatan Aplikasi Popular Huawei AppGallery

Mengorak langkah dalam memberikan yang terbaik buat pengguna, Huawei telah mengambil pendekatan dengan  memperkenalkan aplikasi AppGallery yang merupakan alternatif untuk pengguna memuat turun aplikasi dan  permainan menerusinya.

Menariknya, Aplikasi untuk semua peranti Huawei ini mempunyai banyak kelebihan berbanding aplikasi yang terdapat di Google Play. Pengguna boleh memuat turun pelbagai aplikasi  dari 18 kategori berbeza termasuklah yang sering digunakan termasuklah perhubungan,  sosial media, pendidikan, perbankan dan banyak lagi. Ini akan memudahkan anda untuk mengakses emel peribadi dan kerja melalui satu aplikasi.

Malah, Huawei AppGallery kini mengandungi kebanyakan aplikasi yang sering digunakan. Di Google kerana semua ya boleh didapati di AppGallery. Antaranya termasuklah facebook, wechat, WhatsApp,  lazada, touch & go, Public Bank dan RHB Bank dan banyak lagi.

Pengguna juga tak perlu bimbang akan soal keselamatan kerana dilindungi dengan empat lapisan perlindungan. Ia turut menerima anugerah  siji keselamatan CC EAL5+. Malah, ia turut dilengkapi dengan ciri QuickApps yang menyediakan pengalaman mengakses sesuatu aplikasi tanpa perlu memuat turun sekali gus membantu pengguna menjimatkan penstoran peranti mereka.

Lebih istimewa lagi, Huawei menawarkan ganjaran kepada mereka yang memuat turun menerusi AppsGallery termasuklah memberikan secara percuma  50gb Huawei Cloud selama setahun di mana google hanya menyediakan storan 15GB secara percuma.

Bukan itu sahaja, Huawei  turut memperkenalkan fungsi Huawei Video dan Huawei Music yang dikatakan mampu menandingi Google Play Music dan aplikasi Google Movie & TV dan Huawei Video yang memberikan akses premium percuma selama 3 bulan.

Berita baik buat anda yang gemar melayari muzik tanpa henti selain dapat memanfaatkan masa terluang anda dengan video-video menarik dengan menggunakan AppGallery  terutama ketika perintah Kawalan Pergerakan (PKP)  yang kini bersambung lagi.

Huawei juga telah memperkenalkan MEETime iaitu aplikasi yang boleh membantu meningkatkan prestasi video audio dan resolusi tinggi yang stabil. dengan peranti HUAWEI lain walaupun pada kadar pencahayaan yang rendah atau rangkaian yang lemah.

Bagi pelajar yang ingin belajar secara berkumpulan, pilihan HUAWEI MEETime adalah yang terbaik. Ia juga membantu membolehkan anda  berkongsi skrin dengan  rakan untuk mendapatkan nasihat tentang membeli belah atau membimbing ibu bapa menggunakan telefon mereka dengan menunjukkan petunjuk langkah demi langkah.

Huawei MEETime membolehkan anda menikmati panggilan yang menarik, produktif dan pemandangan yang berbeza.

Untuk mereka yang gemar bermain games, Huawei AppGallery turut menyediakan  pelbagai permainan video tempatan dan antarabangsa dari seluruh negara. Sungguh menarik bukan?

Bukan itu sahaja, bagi menghargai pengguna, Huawei AppGallery turut menawarkan baucar, kupon diskaun dan keistimewaan secara eksklusif buat pengguna peranti Huawei.

Kini kehebatan aplikasi popular yang sering digunakan oleh rakyat Malaysia boleh didapati di Huawei AppGallery.


Mulut Berbau & Memakai Mask Buat Sendiri Rasa Lemas. Ni Perlu Buat Untuk Atasinya!

Masalah mulut berbau bagi orang yang berpuasa itu perkara normal kerana mulut menjadi kering.

Pun begitu, bila mulut berbau dan perlu pula memakai mask membuatkan diri kita rasa tidak selesa.

Oleh itu, ketahui bagaimana cara untuk atasi masalah mulut berbau mengikut saranan dari Dr. Kamarul Ariffin Nor Sadan ini.

6 CARA ELAK MULUT BERBAU DI BULAN RAMADAN

1. Minum air secukupnya

Antara salah satu sebab mulut berbau adalah kerana kekeringan pada mukosa dalam mulut akibat kekurangan air semasa berpuasa. Maka semasa sahur hendaklah minum air kosong secukupnya, agar badan sentiasa terhidrat dan mulut tidak kering.

2. Elakkan minum kopi atau teh di waktu sahur
Kopi dan teh adalah sejenis diuretik, iaitu bahan yang menggalakkan penghasilan air kencing. Jika kita minum teh dan kopi, makan kita akan hilang banyak air melalui air kencing. Ia boleh menyebabkan dehidrasi, dan secara tidak langsung menyumbang kepada mulut berbau.

3. Kurangkan Bercakap
Kurangkan bawang dan membawang. Bawang putih dan merah adalah antara makanan yang buat nafas berbau. Manakala, terlalu banyak bercakap pula boleh menyebabkan kelembapan mulut mudah tersejat, lalu menyebabkan mulut menjadi kering dan berbau.

4. Ambil karbohidrat secukupnya
Ramai cuba kurangkan berat badan secara intensif semasa Ramadan dengan tidak ambil karbohidrat serta gula. Ini memaksa tubuh mendapatkan tenaga secara ketosis dan menghasilkan ketones yang menyebabkan nafas berbau. Jadi, makanlah juga karbohidrat sikit.

5. Gosok gigi dan bersihkan lidah

Antara penyumbang mulut berbau adalah kehadiran bakteria dalam mulut. Maka, gosok gigi sebelum tidur dan 30 minit selepas sahur. Gunakan floss untuk bersihkan sisa makanan di celahan gigi dan bersihkan lidah dengan berus gigi. Boleh juga kumur dengan larutan pembersih mulut.

6. Pastikan tiada masalah mulut dan hidung
Jika semua cara di atas telah diikhtiar tetapi mulut masih berbau, anda hendaklah berjumpa dengan doktor. Masalah pada rongga hidung, sinus, gigi, lidah, gusi atau tonsil juga boleh menyebabkan mulut berbau. Jadi, jumpalah doktor untuk pemeriksaan.

Berpesan-pesanlah pada kebaikan, dan selamat menjalankan ibadah puasa!


Ketahui Cara Nak Pikat Hati Suami. Ini Yang Isteri Kena Tahu

Selepas beberapa tahun berkahwin, hati mulai terasa bosan dengan pasangan. Mengapa hal ini boleh terjadi? Pupuklah kembali rasa kasih sayang itu agar kehangatannya seperti anda baru berkahwin.

1. Tunggu suami di pintu

Suatu perkara yang disenangi oleh pihak suami ketika dia pulang kerja ialah isteri bersedia dengan muka yang manis di hadapan muka pintu. Tentu hilang segala keletihan yang ditanggung oleh suami di tempat kerja apabila melihat senyuman manis isteri. Apatah lagi, si isteri menyediakan segelas air untuk melepaskan dahaga. Tentu cik abang tambah sayang!

2. Pasang VCD cerita filem pertama yang anda tonton semasa ‘date’ pertama dan sajikan makanan enak

Masihkan anda ingat lagi waktu anda pertama kali keluar dengan si dia? Amboi! Waktu itu semua dirasakan indah belaka. Harap anda masih ingat lagi cerita filem yang anda berdua tonton sewaktu pertama kali keluar berdua. Hah! Apa lagi, pinjam semula cerita itu dari mana-mana kedai dan tontonlah semula. Suami atau isteri anda pasti tersenyum dan faham maksud anda. Tambah merancakkan lagi, hidanglah makanan yang enak-enak ketika menonton.

3. Ikut bermain mainan kegemarannya walaupun anda tak suka

Kegemaran suami mungkin bukan kegemaran anda. Begitu juga suami yang tidak menggemari hobi isteri seperti memasak atau berkebun. Apapun, isteri contohnya bolehlah cuba berjinak-jinak dengan kegemaran suami yang suka bermain badminton. Jika anda tidak pandai bermain badminton cukuplah sekadar menjadi penonton ketika dia bermain dengan rakan-rakannya. Tambah manis jika anda membantunya mengelap peluh atau sekurang-kurangnya menuang air untuknya.

4. Nyanyikan lagu kegemaran anda berdua sewaktu dalam perjalanan

Masa asyik bercinta dulu, pasti anda berdua ada meminati lagu-lagu tertentu. Lagu ‘My Heart Will Go On’ contohnya menjadi kegilaan pasangan yang begitu asyik bercinta sedikit masa dahulu. Atau setidak-tidaknya mungkin lagu daripada penyanyi tempatan seperti ‘Dua Insan Bercinta’nyanyian Ella boleh dijadikan tema percintaan anda berdua. Apa kata, setelah masuk tahun kelima anda berumahtangga ini, nyanyikan semula lagu-lagu tersebut ketika anda berdua-duaan. Pasti suasana menjadi syahdu sekali.

5. Baiki bajunya yang koyak dan kemaskan almarinya

Sekali-sekala, beleklah baju-baju lama suami dan jahitlah mana-mana baju atau kainnya yang koyak. Selain itu anda boleh mengemas almari bajunya supaya kelihatan kemas dan sedap mata memandang.

6. Tempah mug dengan foto anda berdua

Barangkali idea untuk menempah mug yang tertera wajah anda dan pasangan mungkin idea yang sungguh menarik. Mug bukanlah mahal sangat tetapi dengan meletakkan gambar anda berdua ia ajan menjanjikan kenangan seumur hidup yang sangat manis. Anak-anak pun tumpang gembira kerana wajah ibubapa mereka boleh ditatap setiap hari.

7. Tatap anak matanya dalam-dalam

Setiap hari apabila anda bangun daripada tidur anda mungkin lupa untuk menoleh pasangan anda di sebelah. Namun, hari ini mulakan dimensi baru dalam hidup anda. Kejutkan pasangan anda dan tataplah anak matanya dalam-dalam dengan renungan yang sungguh manja. Pasangan anda mesti gembira bercampur terkejut dengan tindakan anda. Itulah yang perlu dilakukan untuk menghangatkan kembali sebuah hubungan kasih sayang.

8. Kejutkan dia dan ajak berkelah hujung minggu

Hendak ke mana hujung minggu ini? Bangun daripada tidur bersiap-siaplah dengan kelengkapan berkelah dan kejutkan pasangan anda yang tengah nyenyak tidur. Katakan kepadanya yang anda mahu membawanya berkelah di suatu tempat yang istimewa. Biarkan dia terpinga-pinga kerana anda memang mahu membuat kejutan untuknya.

Sumber: sharifahkamal.blogspot.com


5 Perkara Ni Boleh Jadikan Kulit Wajah Bermasalah. Jadi, Cuba Elakkan!

Kesibukan menguruskan keluarga di rumah di samping bebanan tugasan di pejabat, terkadang boleh membuatkan penjagaan kulit wajah kurang sempurna dan dilakukan ala kadar sahaja.

Akhirnya, kulit wajah mudah dihambat masalah! Bila ini yang terjadi, maka kita akan tertanya apakah untuk mencari punca sebenarnya. oleh itu ketahui punca penyebab kepada masalah kulit wajah ini bagi seorang wanita.

Ini boleh dikatakan tabiat yang biasa dilakukan. Walau sebersih mana pun tangan anda perlu diingat pasti ada kuman. Kuman tersebut secara tidak langsung akan berpindah pada kulit dan akan mengakibatkan kerengsaan, maka terjadilah jerawat. Jika ini merupakan tabiat yang memang sukar dijauhkan, sapu ‘hand sanitizer’ sekerap yang mungkin.

Penggunaan berus solekan yang kotor dan berkongsi berus solekan dengan orang lain boleh menyebabkan pembiakan bakteria dan liang pori-pori tersumbat. Ia juga mengakibatkan kuman daripada alat solek mudah tersebar kepada bahagian lain pada muka. Cuba gunakan jari atau berus berasingan untuk setiap alat kosmetik dan jangan lupa cuci setiap minggu. Jangan pandang remeh dan tidak mengendahkan perkara sebegini kerana ia mungkin penyumbang terbesar dalam masalah kulit anda.

Pembersihan yang terlalu kuat atau kasar dan pengelupasan yang berlebihan boleh mengakibatkan penghasilan minyak yang berlebihan dan kesan yang lebih teruk adalah menyebabkan bakteria merebak. Untuk alternatif lain gunakan glycolic peel tiga kali seminggu.

Kajian dari American Academy of Dermatology menyatakan makanan yang mengandungi bahan MSG yang tinggi akan menyebabkan kandungan gula dalam darah meningkat lantas menghasilkan insulin yang banyak. Insulin itu kemudiannya mengaktifkan kelenjar minyak yang menghasilkan hormon androgen, yang akan mengakibatkan penumbuhan jerawat.

Tidur dengan mekap boleh menjadi punca kulit kering. Ia juga menyebabkan kulit terdedah dengan radikal bebas yang akhirnya membuatkan kolagen kulit musnah, dan akhirnya kedutan mula muncul di kulit. Kulit biasanya memperbaharui sel-sel ketika kita tidur, tetapi andai kulit tidak dicuci bersih sukar untuk ia menghasilkan sel baru secara semula jadi.


Busana Pengantin Dipulangkan Kotor & Berminyak, Perancang Perkahwinan Luah Kecewa.

Apabila bergelar ‘Raja Sehari’ tidak bermakna boleh melakukan apa sahaja sesuka hati termasuk mengadakan sesi bergambar di tempat yang ‘rare’ sehingga mengotorkan busana pengantin.

Lazimnya busana pengantin ada yang jenis ditempat khas (baru) atau yang sedia akan menjadi pilihan pengantin. Pastinya perancang perkahwinan akan memberikan nasihat terbaik untuk ‘Raja Sehari’.

Namun apa yang menyedihkan berlaku kepada seorang perancang perkahwinan apabila busana pengantinya rosak akibat dipulangkan dalam keadaan kotor dan berminyak.

Menerusi akaun TikTok miliknya , dia meluahkan rasa kecewa dengan sikap pengantin berkenaan yang tidak bertanggungjawab atas kerosakan busanan berkenaan.

Moga kisah ini dijadikan iktibar supaya setiap barang yang dipinjam perlu dijaga secara berhemah dan bertanggungjawab.

“Hantar baju nak dry cleaning. Akak dobi kata mungkin tak hilang.”

“Tengok betapa kotornya diri ini memudahkan customer. Tak ambil pun security deposit.”

“Sayangnya baju baru diperlakukan macam ni.”

NETIZEN TERKEJUT DENGAN SIKAP PENGANTIN

Meninjau di ruangan komen rata-rata netizen meluahkan rasa terkejut apabila pihak pengantin bersikap demikian. Mereka berharap pihak pengantin memohon maaf dan ada juga memberi tip untuk membersihkan kekotoran pada busana berkenaan.


Berita Kehamilan Isteri Hadiah Istimewa Sempena Ulang Tahun Kelahiran Shaheizy Sam.

Lebih sebulan yang lalu, Syatilla Melvin, isteri kepada pelakon Shaheizy Sam keguguran selepas pulang dari bercuti.

Walaupun sedih, namun pasangan ini menerima dengan reda dan menganggap tiada rezeki.

Namun, hari ini Syatilla, 27, atau nama sebenarnya Siti Nur Syatilla Amirol Melvin  berkongsi berita gembira apabila disahkan hamil lagi.

Lebih bermakna lagi, berita tersebut menjadi  hadiah buat suaminya yang menyambut ulang tahun ke-36 hari ini. Syatilla memuat naik berita gembira itu di laman instagramnya.

“Alhamdulillah, ini rezeki Allah. Sejujurnya, saya pun tidak menjangka cepat sangat sebab baru saja gugur bulan lalu.

“Ada hikmah bulan lepas sata keguguran sebab mungkin Allah nak bagi birthday present kat baby besaq ni?besday besday laki ku.

“Sama-sama doakan kami supaya baby ni sihat sampai keluar tengok dunia nanti.

Menerusi perkongsian di Instagram, Syatilla turut meletakkan #sumpahtakkomplotdengankakipaq (sumpah tak komplot dengan kakak ipar), Datin Zizie Ezzete yang kini sedang hamil anak kedua.

Syatilla dan Shaheizy  mendirikan rumah tangga pada Februari 2016 pernah keguguran sebelum dikurniakan cahaya mata lelaki, Syeriv Samheizy yang kini berusia 16 bulan.


Ibu Ayah Kena Jaga Emosi Elak Stress Urus Anak. Alert 15 Tip Ini!

Apabila bergelar  ibu bapa, cabaran mendidik anak-anak kadang kala memberi tekanan sehingga anak menjadi mangsa kemarahan kita. Namun dalam membentu keluarga bahagia dan penuh kasih sayang, kita perlu tahu menguruskan tekanan yang dihadapi.

Perkongsian Dr Rozanizam Zakaria daripada Universiti Islam Antarabangsa Malaysia (UIAM) seharusnya menjadi panduan buat kita agar menjadi ibu bapa terbaik dalam mendidik anak-anak. Moga kita muhasabah diri agar untuk kebahagian bersama.

Tekanan emosi dan perasaan dalam mendidik anak adalah sebahagian dari pakej yang datang dengan status menjadi seorang ibu atau bapa. Mari bersikap jujur dengan diri sendiri. Kita bukan Superhero! Menguruskan urusan diri sendiri, keluarga, kerjaya dan anak-anak dalam masa yang sama adalah sumber tekanan yang datang hampir setiap hari. Kalau tidak betul gaya menguruskan tekanan ini, kita mungkin akan tersilap langkah.

Saya kongsikan 15 tips ini untuk panduan bersama

1. TANGGUHKAN REAKSI ANDA – Tidak kita seteruk mana pun masalh yang ditimbulkan oleh anak anda, jangan terus bertindak. Tindakan serta merta anda, selalunya didorong oleh emosi (baca: Amygdala Hijack). Selalunya kesilapan dalam bertindak berlaku sewaktu kita impulsive, bertindak melulu tanda memikirkan kesan. Jadi berhenti sejenak, fikir dengan otak rasional, bukan otak emosi. Kemudian baru tentukan tindakan anda dalam situasi tersebut.
2. BELAJAR TEKNIK RELAKSASI – macam-macam teknik anda boleh pelajari dari buku, alam maya mahupun professional. Tak semestinya yang terlalu rumit. Teknik pernafasan dalam (deep breathing technique – sedut-tahan-hembus dengan kiraan dan kitaran teratur), teknik distraction dan sebagainya sudah cukup berkesan dengan syarat di lakukan dengan betul dan konsisten.
3. PERBETULKAN FOKUS ANDA – Kita mudah terkesan dengan perkara yang kecil dan remeh seperti anak tumpahkan air, anak hilang jadual, anak berebut remote televisyen sehingga kita lupa fokus yang lebih besar. Pilih pertarungan anda. Jangan sampai isu kecil seperti air tumpah menjadi luka besar pada emosi anda dan anak-anak yang kekal sampai bertahun. Fikirkan apa yang anda ingin capai dalam situasi itu. Tugas anda mendidik dan bukan mengherdik. Ada masa diam dan tunjuk cara penyelesaian lebih berkesan dari membebel berjam sambil menyumpah seranah.
4. FIKIR PANJANG – orang putih kata, begin with end in mind. Bila ingin berbuat sesuatu kepada anak atau diri sendiri, fikirkan apakah kesan jangka masa panjang tindakan kita. Apa yang kita ingin capai dari situasi ini. Kita mungkin puas hati seketika dapat kepas geram dengan memukul anak, tapi kesannya pada anak mungkin sampai bila-bila.
5. CARI HARI HUJUNG MINGGU UNTUK ANDA – Anda juga perlu cuti rehat dari jadi ibu bapa. Bila kali terakhir anda bercuti berdua dengan pasangan? Kalau rumahtangga dan anak-anak kelam kabut tak tahu punca, mungkin sebenarnya ia signal minta anda mohon cuti. Parkirkan anak di rumah ibubapa, ganjarkan diri anda dengan percutian seketika.
6. CARI HOBI/ AKTIVITI SOSIAL – jangan ingat hobi dan bersosial hanya layak untuk orang bujang. Cari semula minat yang anda telah tinggalkan dek kesibukan menajdi ibu bapa. Jangan pencen awal dari main bola, membakar kek, menjahit manik, melukis, berkebun atau apa juga hobi yang membantu anda rehat dan rawat enjin anda.
7. URUS MASA – bangun lambat, kerja tak siap, anak lewat ke sekolah, kerja sekolah anak tak siap – bahan asas yang cukup sempura untuk memulakan hari dengan keadaan tertekan. Susun semula prioriti kehidupan. Senaraikan apa yang perlu di buat sekarang, kemudian dan akan datang mengikut ketetapan yang realistik. Kaji penggunaan masa anda. Buang tabiat membuang masa – layan internet tanpa tujuan, bersembang tak bertopik atau drama yang bersiri-siri.
8. CARI KAWAN – Jangan ingat berkawan maksudnya ‘tak ingat anak bini’. Kawan ada ruang khas dalam hidup. Ia membantu menampung kelompongan yang ada dalam jiwa. Jangan duduk dalam gua dan berharap kita akan hidup gembira.
9. BERKONGSI – setiap ibu bapa ada pengalaman tersendiri. Kongsi masalah anda, kongsi kejayaan anda. Belajar antara satu sama lain membantu membesarkan lensa kita dalam melihat cabaran mendidik anak-anak.

10. UBAH CARA FIKIR – cara fikir kita menentukan emosi dan reaksi kita. Kalau kita rigid dan negatif dalam berfikir, emosi dan tindakan yang datang juga akan negatif. Contohnya anak buat salah, kalau kita fikir “kenapalah anak aku ni tak faham-faham!” – sudah tentu emosi yang akan terbit juga sama rasanya. Adakalanya kita berhenti dan ubah cara fikir “adalah tu yang tak kena, mungkin dia penat agaknya”. Emosi dan tindakan kita sudah tentu berbeza.

11. JANGAN TINGGAL RIADAH FIZIKAL – badan kita satu unit yang sama – emosi, fizikal, spiritual. Terabai satu bahagian, terabailah yang lainnya. Jangan pandang rendah impak bersenam pada emosi anda. Cubalah baru tahu.
12. JAUHI BAHAN TIDAK SIHAT – Pemakanan tidak sihat, kopi berlebihan, bahan terlarang semuanya ada kesan pada keseimbangan tubuh badan kita. Jangan Ambil mudah
13. DAPATKAN BANTUAN – Sekiranya tekanan anda berpanjangan, melarat dan beri kesan pada fungsi seharian. Jangan bertangguh dapatkan penilaian professional. Kemurungan, anxiety, psikosis, masalah ketagihan dan seangkatan dengannya semuanya bermula dari stress yang kecil.
14. TERIMA HAKIKAT – ANDA TIDAK AKAN JADI IBU BAPA YANG SEMPURNA – Jangan terlalu taksub untuk jadi sempurna dan takut untuk berbuat salah. Sedar kesilapan dan perbaiki keadaan adalah jalan terbaik menjadi ibu bapa yang ‘sempurna’ untuk anak-anak anda. Jangan bandingkan situasi anda dengan ilustrasi palsu drama bersiri dalam media.
15. JANGAN LUPA TUHAN – Anak adalah amanah Allah. Allah jualah yang sumber kekuatan kita semua. Lebih dekat dengan pencipta, lebih dekat yang dicipta pada kita.

Sumber: Dr Rozanizam Zakaria – Dr Nizam’s TIPS


[VIDEO] “Dah Sampai Panggilannya. Saya Berdoa Mana Yang Terbaik Buatnya.” – Fizz Fairuz Luah Syukur.

“Saya tak memaksa dia untuk memakai tudung. Cuma ada hari tu katanya, ‘If i pakai tudung ok tak?’. Saya cakap ‘up to you’. Ia bukan paksaan.”

Begitulah jawapan spontan dari pelakon Datuk Fizz Fairuz mengenai isterinya Datin Almy Nadia setelah manis bertudung litup.

Sejak akhir-akhir ini di media sosial, ramai peminat menyedari akan penampilan baru Almy Nadia.

Terdahulu menerusi perkongsian di akaun Instagram milik Fizz hanya menulis caption ringkas penuh makna.

“Alhamdulillah..no caption. Just sad…tq Allah.”

Tak Pernah Paksa Pakai Tudung

Berkongsi berita baik itu, majalah keluarga berpeluang bertentang mata dengan aktor hebat ini sewaktu sesi penggambaran Projek Cuti Keluarga Dan Keluarga Gader anjuran Majalah Keluarga di Taman Tema Legoland baru-baru ini, Fizz Fairuz menjawab soalan dengan tenang penuh makna mengenai penampilan baru isteri tersayang.

Kata Fizz Fairuz kepada majalah keluarga bahawa dia tidak pernah memaksa isterinya untuk memakai tudung.

Namun dia tidak sangka selepas habis penggambaran filem Mat Tudung 2, isterinya meluahkan hasrat ingin bertudung.

Bagaimanpun Fizz mengakui tidak terkejut dengan perubahan isterinya lantaran sebelum ini Almy pernah bertanya mengenai hal itu.

“Jadi hari berikutnya habis shoting filem Mat Tudung 2, esoknya dia pakai tudung. Tapi saya tak adalah terkejut,” ujarnya berterus terang.

Dah Tiba Masanya

Malah katanya lagi, Almy pernah bertanya sama ada dia menyukai penampilan dirinya dengan memakai tudung. Sebaliknya Fizz menasihati isterinya bahawa pemakaian tudung itu bukan sebab dirinya tetapi kerana Allah.

“Allah dah bagi you masa. Dapat anak, dapat itu ini. Ini hadiah dari Allah. Cara memakai tudung.”

Doa Yang Terbaik Buat Isteri

Fizz Fairus memberitahu sebagai suami dia boleh bersikap memaksa isterinya memandangkan ahli keluarganya lain turut bertudung namun tidak.

Malah bersyukur dan mendoakan yang terbaik dengan penampilan baru isterinya.

“Sebagai suami, saya boleh paksa. Saya tak nak jadi macam tu. Kalau terbuka hatinya nak pakai tudung. Jika belum bersedia, ‘its up to you.’”

“Jika rujuk kepada saya, sudah mestinya. Mak, kakak saya semua memakai tudung. Mak dan adiknya pun memakai tudung. Dah cukup masanya memakai tudung. Dah sampai panggilannya tu. Saya berdoa mana yang terbaik buatnya.”

Tudung Neelofa

Siapa sangka penggambaran filem Mat Tudung 2, menjentik hati Almy Nadia untuk bertudung. Kebetulan tudung yang digunakan untuk penggambaran adalah tajaan dari Neelofa.

Kata Fizz, ketika menggunakan tudung untuk penggambaran, Almy ada memuji tudung Neelofa cantik dan ingin memakainya. Pada awalnya dia tidak menyedari niat isterinya ketika itu.

“Sejak Almy bertudung ni belum ada kesempatan lagi membeli tudung. Tudung untuk filem yang ditaja oleh Neelofa, Almy pakai.”

Katanya lagi, sepatutnya tudung tajaan harus dipulangkan  semula. Namun Neelofa memberikan ia sebagai hadiah buat Almy dan meluahkan rasa syukur dan memberi kata-kata positif dengan perubahan rakan artisnya.


Papan Pemotong Calar Balar, Segara Tukar Baru. Bukan Sebab Suka-suka, Tapi Sangat Perlu!

Barang lama, selagi boleh digunakan jangan buang! Mungkin kata-kata ini tidak boleh digunapakai pada barangan atau alatan  penyediaan makanan terutamanya papan pemotong.

Umumnya, papan pemotong akan kita gunakan sampai bila-bila selagi tidak terbelah dua.

Namun tahukah anda, andai terdapat banyak kesan hirisan hingga menyebabkan terlihat berdaki, itu sebenarnya menjadi tanda bahawa papan pemotong tersebut selayaknya tidak digunakan lagi.

Sebabnya apa?

Ianya sangat merbahaya dan boleh menjadi punca cirit birit dan seterusnya keracunan makanan untuk seisi keluarga.

Untuk lebih jelas lagi tentang itu, ikuti perkongsian doktor ini.

Lama dah perasan benda ni makin tak elok tapi hari ni saya tak teragak-agak lagi nak buang keluar benda ni dari rumah saya.

Mujurlah masa kami singgah kat DIY semalam, isteri saya teringat yang salah satu papan pemotong kami ni dah calar balar dan berdaki. Apa lagi, dia teruslah capai papan pemotong yang baru masukkan ke dalam troli.

Bukan apa, benda ni kalau jarang tukar dan asyik guna sampai dah nampak daif dan berkulat, takut takut itulah sebenarnya yang jadi punca kita sekeluarga kat rumah selalu sakit perut dan cirit birit akibat keracunan makanan.

Mana taknya, kalau kalian perasan kesan calar dan merekah pada papan pemotong tu adalah antara tempat bakteria bahaya seperti E. Coli dan Salmonella berkumpul dan membiak.

Ada satu kajian ni, pengkaji jumpa yang rupa-rupanya pada setiap 1 cm persegi papan pemotong yang kotor dan penuh kesan rekahan, kat situ je dah mengandungi lebih dari 24 ribu bakteria. Beratus kali ganda lebih banyak berbanding kuman kat tempat duduk tandas yang kita buang najis tu!

Lepas ni saya mintak kalian pun cepatlah pergi cek papan pemotong kat dapur tu. Kalau agak-agak dah daif sangat tu, bolehlah cari yang baru ye.

Lagi satu, tolong asingkan jugak papan pemotong untuk bahan mentah macam ayam, ikan dan daging dengan papan pemotong untuk sayur dan buah.

Bila kita gunakan papan pemotong yang sama, risiko untuk kuman pada bahan mentah yang belum dimasak tadi berpindah pulak melekat kat sayur atau buah yang kita nak makan tu nanti jadi sangat tinggi dan boleh mengundang bahaya.

Badan kita orang dewasa mungkinlah ada sistem imuniti yang kuat. Tapi kalau jangkitan tu terkena kat anak kecil kita, silap haribulan terpaksa duduk beberapa hari dekat wad di hospital sana.

Ahmad Luqman Bukhari.


Balik Cerita Abang Penimbang Gelak Beli Ketam Seekor, Respon Suami Ini Curi Perhatian Netizen!

Bila teringin nak makan sesuatu, beli sikit pun jadilah untuk lepaskan rasa kempunan nak makan tu! Misalnya seperti seorang isteri ini yang gemar makan ketam, dia membeli hanya seekor ketam di sebuah pasaraya dan perbuatannya yang hanya membeli seekor sahaja itu mengundang tawa abang penimbang pasaraya tersebut.

Sebaik pulang, isterinya menceritakan kembali kepada suaminya yang juga pemilik akaun Tiktok @m.rafisan, namun sang suami bukan bersimpati malah turut tertawakan isterinya dek kerana kisah yang diceritakan itu.

Nak beli banyak tapi risau tak habis, nak tak nak terpaksa membeli seekor sahaja!

Meninjau di ruangan komen, rata-rata turut terhibur dengan kisah itu. Malah, rupanya ramai yang boleh relate dengan situasi tersebut.


2 Bahan Mudah Jadikan Kulit Muka Flawless,  Muka Jadi Sejuk Dan Gebu Gebas, Mantap!

Kulit muka yang dah mula gelap gara-gara beraya sakan sepanjang minggu ini ada baiknya dipulihkan segera. Maklumlah barulah lebih yakin nak kembali bekerja minggu hadapan.

Tak perlu gunakan toner, menyental sepanjang malam atau membersih berkali-kali untuk cantik dan cerah. Cuba usahakan cara tradisional guna dua bahan ni je. Superb hasilnya.

Inilah yang disarankan oleh Huda Seman. Katanya keesokkan harinya, bangun pagi muka semakin cantik dan gebu. Ayuh cuba!

Mek dah try memang best weh hasil kejadian, bila amalkan puas hati. Yang bestkan musim raya ni nak glowing mowing meh cuba ni je. Takat nak flawles, harga jimat diykan je. Hehe betul, bukan untuk flawless je, jerawat, parut jerawat atau muka blackout kalau amalkan sure cantik.

Rasanya dah ramai yang tau kan. Jom kita pakat buat dan cantik. Rayakan sebulan korang.

Bahan yang diperlukan:
1/2 biji timun
Gel Alovera (beli kat guardian)
Botol kosong
Penyagat buah
Penapis teh

Cara caranya okey mudah je.

1. Korang just sagat timun tu je.

2. Lepas tu korang kena asingkan sebab nak air timun je. Perah bagi dapatkan air timun.

3. Lepas tu letak dalam mangkuk asing dan campurkan dengan alovera.

4. Kacau air timun dengan alovera tu sebati dulu tau.

5. Baru masukkan dalam bekas spray atau bekas untuk korang senang guna.

6. Dan simpan kat dalam peti ais ye.

7. Tahan lama minimum dalam 2 minggu atau sebulan.

8. Cara pakai waktu korang nak tidur atau masa free, spray kan aje takda masalah. Hehe best. Esok bangun tidur sure pegang muka, gebu gebas rasa.

Tak caye cer buat sekarang.

Kredit: Huda Seman


Resipi Khairul Aming Ditegur Pakar Perubatan, Cara Tuan Badan Jawab Isu Kontroversi Memang Padu!

Umum tahu, bila datangnya bulan ramadan, selebriti sosial media, Khairul Aming akan berkongsi 30 resipi untuk 30 hari ramadan. Resipi yang dikongsikan sememangnya menyelerakan dan menjadi ikutan ramai.

Namun, baru-baru ini perkongsiannya mendapat teguran oleh seorang pakar perubatan, Dr Rafidah Abdullah dek kerana resipi yang dikongsikan mengandungi minyak yang berlebihan.

Teguran yang dibuat di laman Twitter itu berkenaan menu sambal hijau yang dikongsikan oleh Khairul Aming minggu lalu.

“Salam Khairul Aming. Saya berharap masakan akan datang adalah makanan sihat. Banyak sangat minyak ni. Goreng is not good.

“Harap lebih peka dengan masalah rakyat Malaysia. Kita tidak mahu kesihatan makin teruk, negara makin merundum. Terima kasih,” tulisnya di Twitter.

Namun, terdapat segelintir peminat Khairul Aming tidak setuju dengan teguran yang diberikan kerana bagi mereka, dia hanya seorang pempengaruh media sosial yang berkongsi resipi makanan dan bukannya tertumpu kepada makanan sihat sahaja.

Tidak tinggal diam dengan isu tersebut, Khairul Aming telah memuat naik satu video bagi menjernihkan keadaan dari terus orang berbalah tentang isu ini. Dia memberi dua perspektif iaitu dari sudut seorang warga Malaysia yang bese dan juga sebagai seorang food content creator.

“Dua tahun lepas saya ada buat journey “Aming nak sihat” untuk diet, memang menjadi memang sihat memang kurus tapi right after that berat saya naik balik naik lagi tinggi dari sebelum tu.

“This time around, saya tukar cara saya still eat clean setiap hari but at same time i enjoy myself dengan delicious malaysian food rugi kalau tak makan, makanan kita sedap rugi tak makan cuma kita kena kawal portion” katanya dalam video yang dimuat naik kelmarin.

Perspektif seterusnya sebagai food content creator, Khairul Aming mengatakan kita boleh kurangkan semua, kurangkan minyak dan bahan-bahan tetapi tak jadi macam original.

“Tapi reason kenapa saya tunjuk kena guna berapa sudu gula, berapa banyak minyak saya nak tunjuk realiti macam mana makanan di luar sana.

“Kalau saya ubah resipi tu and jadi kurang sedap and orang kat luar sana cuba tapi tak sedap dia maki saya balik.

“So i cannot please everyone, sebab dalam malaysia ni semua orang tengah nak diet, nak jaga badan. ada yang nak makan sedap je.. so im just showing the way the food be prepared.” tambahnya.

Sumber : Instagram Khairul Aming, Twitter Dr Faridah


Tak Payah Susah-Susah Nak Guna Jarum, Benang Dah! Tampal Je Lencana Sekolah Guna Double Sided Adhesive Cloth Ni

Tinggal lagi beberapa hari je persekolahan baru nak bermula. Mak ayah sekarang ni masing-masing sibuk membeli belah persiapan anak ke sekolah. Yang mana dah dari awal shopping, boleh la tarik nafas lega santai di rumah.

Dah memborong, kena la lengkapkan segala benda yang semestinya tidak menjadi kesukaan ramai orang kerana renyah! Antaranya balut buku, tulis nama di buku dan menampal lencana baju sekolah. Mana tidak renyahnya, anak nak sekolah, mak ayah yang berpeluh siapkan semua ini!

Tapi jangan risau.. Untuk part tampal baju sekolah tu, ada cara mudah mak ayah nak praktikkan. Tak perlu lah nak mencari jarum, benang dah! Atau nak pergi tempah jahit kat luar yang tak semestinya orang akan terima upah.

So…. Nak mudah bolrh guna double sided adhesive cloth ni! Nak tahu caranya? Meh tengok step by step yang simple ni! So lepas ni no more jarum no more benang lah!

CARA TAMPAL LENCANA SEKOLAH PALING SENANG GUNA DOUBLE SIDED ADHESIVE CLOTH

1.Guna double sided adhesive cloth.

2.Potong adhesive cloth ikut saiz lencana.

3.Dah siap potong, lekat kemudian gosok dengan seterika.

4.Mana nak cari benda ni? Boleh ke Daiso, bahagian craft… Atau kedai barangan jahit. Paling senang…. Shoppe kan ada! Hehe

Selamat mencuba!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


“Jaga Hubungan Kasih Sayang Adik Beradik  & Keluarga.” Pesanan Terakhir Pengasas Dnars Skincare Buat Anak-Anak Sebelum Maut Kemalangan. Al-Fatihah!

Pengasas produk kecantikan Dnars Skincare, Faziani Rohban Ahmad meninggal dunia Manakala suaminya, Ahmad Shah Rizal Ibrahim, 42, cedera  apabila kereta Toyota Estima dinaiki mereka terlibat kemalangan di Pattani kira-kira jam 10.30 pagi tadi.

Wanita berusia 40 tahun yang berasal dari Jalan Kebun Sultan, Kota Bharu, Kelantan itu popular dengan produk kecantikan terutamanya di Pantai Timur.

Perkara itu disahkan oleh anaknya, Iqbar Hakim menerusi akaun Instagramnya pagi ini.

Dalam satu video, Iqbar dalam tangisannya meminta agar semua dapat sedekahkan Al-Fatihah buat arwah ibunya.

Iqbar turut memuat naik gambar yang menyatakan bahawa dia mewakili arwah “Mami” dan meminta ampun atas apa-apa kesilapan.

Katanya, tragedi ini merupakan satu ujian berat buatnya, namun perlu kekal tabah untuk ketujuh-tujuh adiknya.

Pasport mangsa

Faziani Rohban yang merupakan pengasas produk kosmetik Dnars ini telah meninggalkan beberapa orang anak dan baru sahaja pulang daripada mengerjakan Umrah bersama ahli keluarga yang lain.

Seminggu sebelum ‘pemergian’ arwah sempat menitipkan pesanan buat anak-anaknya menerusi laman instagramnya. Pesanan itu dibuat ketika arwah bersama-sama keluarga mengerjakan umrah.

Selebriti tidak ketinggalan meninggalkan komen mengucapkan salam takziah buat keluarga arwah.

Selain selebriti, kawan-kawan dan warganet turut mengucapkan salam takziah buat Iqbal dan keluarga.

Semoga roh mangsa ditempatkan dikalangan orang beriman. Salam takziah buat keluarga arwah. Semoga tabah menghadapi dugaan ini.


Naik Gaji Atau Dapat Bonus, Ni Saranan Terbaik Nak Gunakannya!

Kenaikan gaji dan terima bonus adalah perkara yang selalu ditunggu-tunggu setiap tahun buat sesiapa pun yang berkerja.

Berkira-kira berapa anggaran yang bakal diperoleh, sudah tentu sudah terbayang macam-macan ingin dilakukan dengan sejumlah wang tersebut.

Tidak mahu lakukan pembaziran dan berbelanja dengan cara bermewah-mewah, ikuti saranan daripada Pakar Pengurusan Kewangan Amir Syahir. Jom semak.

Apabila Gaji Naik & Dapat Bonus

Setiap tahun pasti ada yang naik gaji kan? Tak pun dapat bonus tahunan.

Jadi, apa yang korang akan buat dengan wang bonus atapun gaji yang akan naik nanti. Rancanglah dengan baik supaya dapat dimanfatkan sepenuhnya.

Bila gaji naik ataupun dapat bonus;

1. Sayangi kereta lama jika masih elok, bukannya terus tukar kereta baharu.

2. Belikan rumah untuk orang rumah bukannya tambah orang rumah lagi satu.

3. Selesaikan hutang jahat dulu, bukannya cipta hutang jahat yang baharu.

4. Belajar menabung bagi cukup dana kecemasan 6 bulan dulu, bukannya menabung untuk beli Iphone 11 Max Pro.

5. Jangan tambah atau tukar apa-apa dalam rumah jika masih elok dan baharu.

6. Buat perlindungan takaful untuk isteri dan anak sebagai tanda kasih sayang sebagai ayah dan suami.

7. Belikan beras wangi yang berkualiti untuk keluarga, bukannya tukar sport rim kereta.

8. Belanja ibu bapa dan keluarga makan di luar untuk hiburkan hati mereka, bukannya pergi beli jam berjenama untuk menunjuk-nunjuk kepada rakan pejabat.

9. Belikan isteri cincin dan rantai emas sebagai tanda berterima kasih kerana siapkan sarapan dan pakaian kerja kita. Bukannya tukar tayar jadi kepak keluar.

10. Tambahkan nilai derma tabung masjid. Jika dulu RM1 saja apa salahnya masukkan RM10 ataupun RM20. Bukannya masih kekal derma RM1 walaupun bergaji RM3000.

Gunakan bonus dan gaji yang naik dengan sebaik-sebaiknya. Mulakan menyimpan 10% daripada pendapatan untuk masa hadapan.

Yang bergaji kecil, tak mengapa. Mulakan melabur di instrumen seperti Tabung Haji dan ASB. Purata dividen 6-7% akan membantu korang sedikit sebanyak dalam mengharungi zaman serba mencabar ni.

Naik gaji, cuba kekalkan gaya hidup. Tak perlu tambah komitmen hutang yang tak perlu. Binalah aset di usia muda. Bukannya duk bina liabiliti.

Gaji RM2000 berbelanja lah bawah gaji. Bukan berbelanja lebih RM2000. Ambil tahu, ambil peduli tentang kesihatan kewangan korang. Korang mampu mengubahnya.

Kaum wanita tu, dapat bonus jangan duk berlumba-lumba beli Tupperware ye. Dah penuh satu almari dah korang kumpul tu. Baik beli emas. Kah!


Sayur Pucuk Manis Sedap & Banyak Khasiatnya. Tapi Nak Makannya Kena Hati-hati & Ni Pesanan Dr, Sila Takenote!

Sayur pucuk manis memang enak rasanya, sama ada dimasak ringkas dengan direbus atau dimasak dengan santan nyata mampu membuka selera ketika dijamah bersama lauk pauk pilihan. Umumnya, pokok pucuk manis ini sangat mudah didapati di kampung-kampung. Andai teringin dimakan, terus boleh dipetik di laman rumah.

Menyedari pucuk manis ini bukan sahaja kerana bila dimasak enak rasanya, malah mengandungi banyak khasiat. Pun begitu menurut perkongsian Dr Suri Roowi, ada memberi peringatan agar berhati-hati menikmati pucuk manis ini.

Nak tahu apa sebabnya, ini katanya;

PUCUK MANIS – SEDAP TAPI PERLU HATI-HATI

Pucuk manis;

iii. lebih tinggi kandungan protein berbanding sayuran berdaun yang lain

Walaubagaimanapun…..

– pucuk manis tinggi kandungan alkaloid (dikenali sebagai papaverin)

Justeru….

Justeru….

Wallahu’lam

Pucuk Manis Masak Lemak

Bahan2 tumbuk/kisar

2 ulas bawang putih

segenggam Udang kering / Ikan bilis

Bahan lain

1 ikat Sayur Pucuk Manis

2 cawan santan pekat

2 cawan air

1 1/2 sudu teh garam

Cara memasak:

2. Setelah ubi keledek empuk masukkan santan dan kacau selalu sehingga mendidih.

3. Kemudian masukkan daun pucuk manis yang telah dicuci ke dalam periuk.

4. Biarkan mendidih dan sedia untuk dihidang.


Hanis Zalika Tak Dedah Yusuf Dengan Gajet. Sungguh Inspirasi!

Bagusnya tip Hanis ni.


“Yang Pakai Selipar Gerun Nak Masuk Ingat Mahal.” Rosyam Nor Dedah Pasar Raya Tak Guna Orang Tengah & Bantu Golongan B40

Memahami keperitan hidup masyarakat terutama golongan B40 yang bergelut ujian hidup selepas berdepan era pasca COVID-19 dan sambutan Syawal tidak lama lagi, tercetuslah kolaborasi Seikhlas Hati antara TV9 dan ST Rosyam Mart ini.

Ia direalisasikan menerusi tawaran ayam segar berharga RM1.49 seekor sebagai tanda penghargaan kepada penonton setia TV9 baru-baru ini.

“Bukanlah nak kata harga seekor ayam ditawarkan ini boleh meningkatkan ekonomi. Tapi setidak-tidaknya ia buka mata ramai pihak untuk beri sumbangan kepada masyarakat.”

Demikian luahan Datuk Rosyam Nor tatkala membuka bicara bersama media ketika ditemui Di St Rosyam Mart baru-baru ini.

Berlangsung selama dua malam berturut-turut pada 26 dan 27 April lalu, sebanyak 2,000 ekor ayam segar ‘laku keras’ di dua cawangan pasar raya diusahakan Datuk Rosyam Nor itu di Setiawangsa dan Shah Alam.

Kata Rosyam, 1000 ekor ayam ‘licin’ dalam tempoh dua jam pada malam pertama (di cawangan Setiawangsa). Begitu juga pada malam kedua, sebanyak 1000 ekor ayam lagi habis terjual.

“Saya jadi wajah wakilan TV9 sejak mengendalikan program bual bicara berbentuk kapsul 10 minit dipanggil Sembang Viral. Kemudian pada bulan Ramadan ini diterbitkan Sembang Viral Mega sebanyak lima episod berdurasi sejam setiap satu.

“Seterusnya TV9 angkat saya sebagai salah seorang wajah kempen raya mereka. Dari situlah tercetus idea kolaborasi ini. Ia kolaborasi yang bagus kerana selepas menuju fasa endemik, tentunya ramai yang terasa keperitan ekonomi. Ini juga kerjasama sulung pasaraya dengan stesen TV.

Bintang Paling Popular, Anugerah Bintang Popular BH pada 2002 itu berterima kasih kepada TV9 kerana sudi bekerjasama dengan pasaraya diusahakannya.

“Walaupun pasar raya ini tidak ‘besar’ dan meluas seperti jenama lain, tapi penjenamaan kami cukup beri makna kepada masyarakat. Terima kasih TV9 kerana memilih kami yang menjual dengan harga borong.

“Harga RM1.49 itu merupakan simbolik kepada TV9 yang melalui penjenamaan semula program baharu dan boleh ditonton di platform Astro menerusi saluran 149.

“Harap kolaborasi ini akan berpanjangan. Kos kolaborasi ini ditanggung TV9 dan pasar raya saya ada ‘top up’ serba sedikit,” katanya.

Anak kelahiran Kampung Kerinchi, Kuala Lumpur ini juga berbangga kerana selepas lima tahun, pengaruh dan jenama pasar raya berkenaan mula menjadi sebutan.

“Sekitar bulan Jun depan kita akan lancarkan cawangan kelima dan keenam masing-masing di Taman Ehsan Kepong dan Sungai Buloh.

“Dalam masa sama, aplikasi dalam talian, Harimau Fresh juga akan dilancarkan tak lama lagi. Aplikasi ini sudah boleh dimuat naik dan sebagai persediaan ke arah digital.

“Tujuan asal kewujudan pasar raya ini nak membantu golongan B40. Kita nak beri kesaksamaan kepada pengguna tanpa ada orang pembabitan orang tengah atau pengedar. Urusan dibuat terus termasuk daripada penternak dan nelayan dengan harga murah serta berpatutan,” katanya.

Rosyam berkata bukan mudah untuk berada pada tahap sekarang.

“Cabaran untuk mengekalkan perniagaan dan harga murah sebenarnya bukan perkara mudah. Malah pernah pada satu tahap ada yang memakai selipar jadi gerun nak masuk ke pasar raya ini kerana menyangkakan ia bersifat ‘mahal’,” katanya.

Ditanya sambutan Syawal tahun ini, akuinya mereka sekeluarga beraya di Kuala Lumpur.

“Tiada persiapan beria untuk Syawal ini,kami sambut Secara ala kadar. Cuma tahun ini sedikit meriah dengan kehadiran cucu baru,” jelas Rosyam lagi.


Patutlah Kurang Selera Makan Dan Letih Rupanya Kolestrol Tinggi. 10 Tanda Ni Ramai Tak Tahu!

Mungkin ramai antara kita tidak menyedari mereka sebenarnya berdepan dengan masalah kesihatan seperti kandungan kolesterol dalam darah yang tinggi.

Jika tidak dicegah atau dirawat segera, keadaan itu boleh menyebabkan penyakit lebih serius seperti sakit jantung, darah tinggi dan diabetes.

Merujuk perkongsian oleh Hello Doktor menerusi laman Facebook, terdapat banyak kemungkinan penyebab tanda kolestrol tinggi, dan antaranya ialah sejarah keluarga.

Banyak kemungkinan penyebab wujudnya tanda tanda kolesterol tinggi pada tubuh seperti amalan gaya hidup seseorang. Tapi sejarah keluarga serta masalah perubatan lain juga boleh mempengaruhi tahap kolesterol.

Tanda-tanda kolestrol tinggi boleh terjadi apabila terdapat terlalu banyak kandungan kolesterol dalam darah. Dalam istilah perubatan ia dikenali sebagai hiperkolesterolemia.

10 tanda kolestrol tinggi tanpa disedari adalah seperti rajah di bawah;

Berikut antara beberapa tabiat yang cenderung menyebabkan tahap kolesterol tinggi:
– Pengambilan alkohol berlebihan
– Merokok
– Tidak aktif bergerak
– Tidur tidak mencukupi
– Terlalu banyak tekanan
– Diet tinggi lemak tepu atau trans


Hidung Anak Kerap Berdarah, Dr Ini Jelaskan Sebabnya.

Mesti ramai yang masih tertanya-tanya, apa punca hidung kerap berdarah?

Ramai yang bertanya kepada saya, apa sebenarnya punca yang menyebabkan anak mereka mengalami pendarahan hidung secara kerap, walaupun fizikalnya mereka nampak sihat.

Di bawah merupakan beberapa sebab biasa dan common yang boleh menyebabkan pendarahan hidung berlaku. Saya beri sepuluh punca. Antaranya :

1. Cuaca yang kering : persekitaran yang kering dan panas akan mengakibatkan lapisan mukosa dalam hidung anda kering dan mudah berdarah. Sekiranya anda sering mengalami pendarahan daripada hidung, pastikan anda mengelak daripada berada di kawasan yang terlalu kering yang boleh menyebabkan pendarahan lebih mudah berlaku.

2. Kerap mengorek hidung : ini biasa berlaku kepada anak-anak termasuk juga dewasa. Bagi kanak-kanak biasanya mereka akan menggaru hidung akibat gatal dan sebagainya, manakala bagi golongan dewasa tabiat mengorek hidung yang sudah menjadi ‘habit’ perlu dihentikan. Trauma dan luka pada lapisan dalaman hidung boleh mengakibatkan pendarahan.

3. Terlalu kerap menggunakan ubat nasal spray: ya, penggunaan ubat nasal spray adalah bagus bagi mereka yang mengalami masalah alahan, alergik dan sinus. Namun, untuk penggunaan sesetengah ubat nasal spray yang digunakan melebihi dan tidak mengikut nasihat doktor, ia boleh mengakibatkan lebih iritasi pada lapisan dalam hidung. Pendarahan boleh juga berlaku.

4. Ubat-ubatan : hati-hati dalam penggunaan ubat-ubatan khususnya jika anda mempunyai masalah pendarahan. Ubat-ubat seperti ubat tahan sakit jenis NSAIDS (non-steroidal antiinflammatory drug), ubat cair darah dan beberapa lagi yang lain boleh mengakibatkan pendarahan mudah berlaku. Dapatkan nasihat doktor terlebih dahulu sebelum mengambil ubat-ubat seperti ini.

5. Penyakit hati: sekiranya anda mempunyai penyakit yang boleh mengganggu fungsi pembekuan darah, seperti organ hati… ia boleh juga menyebabkan pendarahan berlaku. Dapatkan pemeriksaan doktor sekiranya masalah yang anda alami tidak berkurang.

6. Alahan dan resdung : masalah ini merupakan antara yang biasa ditemui di kalangan pesakit saya. Sekiranya masalah sinus atau alahan anda tidak terkawal, anda memang berisiko untuk mengalami pendarahan hidung. Gunakan ubat yang diberi atas nasihat doktor. Cuba elakkan perkara-perkara yang boleh mengakibatkan masalah anda bertambah serius.

7. Darah tinggi : masalah ini biasa berlaku kepada mereka yang mengalami ‘hypertension’ yang tidak terkawal. Pesakit biasa boleh mengalami gejala seperti pening kepala, kabur mata dan mereka juga boleh mengalami simptom pendarahan hidung akibat pressure terlalu tinggi. Kawallah tekanan darah anda. Pastikan anda mendapat follow up yang regular dan teratur bersama doktor.

8. Penyakit dalam darah : kadang-kadang kita tidak sedar bahawa pendarahan daripada hidung juga merupakan antara simptom kepada penyakit dalam darah seperti thrombocytopenia, leukemia, hemophilia dan sebagainya. Sekiranya anak anak anda ada tanda-tanda pendarahan atau lebam pada anggota lain selain hidung, dapatkan pemeriksaan doktor terlebih dahulu.

9. Penggunaan bahan dan makanan tradisional : ada juga di kalangan pesakit saya yang mengalami pendaran hidung akibat masalah ini. Ada yang terlalu percaya pada suplemen atau minunan tradisional berbanding ubat-ubat hospital. Tujuannya untuk supaya badan lebih kuat, memutihkan kulit, mencuci buah pinggang kononnya, mengawal kencing manis… namun akibatnya, masalah lain pula yang datang. Penggunaan makanan atau minuman seperti ini tanpa nasihat doktor boleh mengakibatkan pendarahan berlaku juga.

10. Kanser : untuk mereka yang berusia khususnya(walaupun boleh berlaku kepada golongan muda), pendarahan daripada hidung secara tiba-tiba perlu diambil lebih serius. Apabila ia berlarutan melebihi tiga minggu disertai benjolan pada leher, masalah pendengaran, maka dapatkanlah pemeriksaan daripada doktor.

Sumber: Dr Ezairy M.Sallih


Bila Suami Hari-hari Bawa Bekal Ke Pejabat, Sebenarnya Isterilah Yang Hebat!  En Suami Sila Hargainya Seperti Lelaki Ni Sarankan!

Andai ternampak kawan sepejabat setiap hari membawa bekal yang dimasak oleh isterinya, tentu kita juga berasa bangga dengan isterinya itu bukan? Maklumlah setiap hari sempat urus masa untuk sediakan bekal untuk suami tercinta. Bukan menu biasa-biasa yang dibawa tetapi hidangan yang menyelerakan. Besar sungguh pengorbanannya!

Begitulah kisahnya tentang seorang suami bernama Syafiq Ridhwan ini. Isterinya begitu rajin menyediakan bekalan untuk suaminya. Dan atas sebab itu juga, dikongsikan cara bagaimana dia pula menghargai isteri yang telah melakukan itu semua untuknya. Jom semak perkongsian menarik ini, moga menjadi tauladan untuk suami dan isteri yang lainnya juga.

Dulu masa baru kahwin, pernah saya cakap dengan bini. “Nanti bolehlah awak tolong buatkan saya bekal makanan setiap hari untuk pergi kerja”. Bini saya kata “boleh saja” sambil tersenyum.

Tahun pertama kahwin. Setiap hari saya bawa bekal ke office. Dan setiap kali tu juga, bila keluar makan dengan kawan-kawan, saya tak kisah menjinjit beg makanan dan makan bersama-sama dengan mereka.

Tahun seterusnya, saya dikurniakan cahaya mata. Rezeki. Pertambahan ahli keluarga membuatkan kehidupan kami menjadi semakin utuh. Tapi sedikit sebanyak ia telah mengambil masa bini untuk melebihkan masa di dapur.

Kalau dulu, bini akan habiskan masa yang agak lama di dapur. Setiap hari dia akan mencuba resepi-resepi baru. Malah ada jua satu ketika, pelbagai lauk dimasak walhal kami berdua je yang makan.

Bila ada anak, masa di dapur menjadi semakin kejap. Kadang-kala, tak sampai beberapa minit ke dapur, dia sudah kembali ke dalam bilik untuk menyusukan anak, lepas tu saya ambil alih, dia bersihkan diri dan terus solat.

Itu belum cerita anak menangis ketika dia baru pegang kuali. Kagum betul saya. Tak pernah dia tinggal tanggungjawab sebagai seorang isteri. Ajaibnya, masakan dia masih rasa yang sama seperti tahun-tahun sebelumnya. Sedap!

Tapi ada juga bila hari yang dia cuti, saya kerja. Bila saya balik kerja, dia akan cakap “Hari ni saya tak makan lagi. Anak tak boleh tinggal. Asyik menangis je nak berteman”. Tanpa banyak soal, saya minta dia bersiap, start kereta dan bawa saja ke mana tempat dia mahu makan.

Hargai pengorbanan

Besar tanggungjawab seorang isteri. Pengorbanan melahirkan anak sudah cukup besar, belum lagi dia berusaha yang terbaik memberikan untuk si suami.

Sebagai suami, buatlah yang terbaik untuk isteri. Walaupun dengan sekadar mengurutkan kaki ketika dia mengeluh kepenatan, dan meminjamkan telinga ketika dia cuba meluahkan setiap masalah yang dihadapi di pejabat.

Dan mengucapkan terima kasih untuk setiap hidangan dan mengatakan “sedap awak masak” juga mampu mengurangkan sedikit kepenatan yang dia lalui.

Benar. Kita pada akhirnya, akan bersama kelak dengan orang yang kita sayang. Dan kita masih punya masa lagi untuk belajar lebih menghargai antara satu sama lain.


Koma Seumur Hidup! Wanita Terjatuh Dalam Tandas Di Mekah Telah Bawa Pulang Ke Malaysia

Dalam keterujaan menjadi tetamu Allah dan menunaikan umrah di Tanah Suci Mekah, seorang jemaah wanita yang hadir bersama keluarganya pada 20 Disember lalu telah bertukar menjadi tragedi apabila dia tergelincir dalam bilik air hotel sehingga mengakibatkan koma.

Jemaah yang bernama Fatin Amirah Rosli berumur 26 tahun ini dikhabarkan masih belum sedarkan diri dan dijangka akan terlantar seumur hidup. Apa yang lebih menyayat hati apabila wanita berkenaan sudah terlantar koma hampir sebulan di Mekah sebelum berjaya dibawa pulang ke tanah air.

Menurut kakaknya, Fatin Amalina, 29, adiknya itu kini ditempatkan di unit rawatan rapi (ICU) Hospital Shah Alam, untuk pemantauan lanjut selepas tiba di Malaysia pada Sabtu lalu.

Tambahnya lagi, dia sekeluarga reda dengan ujian yang menimpa namun tetap mengharapkan ada keajaiban buat Fatin Amirah.

“Keadaannya masih sama (koma). Tiada respons apabila kita bercakap. Hanya mata sahaja berkelip. Menurut prognosis doktor di Mekah dan Malaysia, Fatin Amirah akan terbaring sahaja sepanjang hayat.”

“Kami belum ada sebarang perancangan, segalanya bergantung kepada keputusan doktor. Apapun kami reda dengan ujian Allah beri ini dan mengharapkan yang terbaik untuk Fatin Amirah.”

Di samping itu, kakak kepada wanita berkenaan turut mengucapkan ribuan terima kasih atas bantuan dan sumbangan orang ramai dalam misi membawa pulang adiknya itu. Difahamkan, adiknya dan bapa mereka, Rosli Nawi, 56, pulang ke tanah air dengan penerbangan khas dari Jeddah ke Subang, selepas mendapat kebenaran doktor di King Abdullah Medical City.

“Alhamdulillah, mereka selamat tiba Malaysia dengan hasil sumbangan rakyat Malaysia yang berjaya dikutip dalam tempoh 24 jam. Kami berterima kasih kepada semua pihak yang mendoakan dan menghulurkan pelbagai bantuan sejak Fatin Amirah dirawat di Mekah lagi. Hanya Allah dapat membalas budi kalian semua.”

[MESTI BACA]


Tak Perlu Panik Satu Keluarga Bila Tercekik Tulang. Segera Telan Nasi Kepal Atau Guna 8 Cara lain!

Walaupun tercekik tulang sering dianggap tidak begitu serius namun jika dibiarkan akan menyebabkan kita rasa tidak selesa. Jika anda telah cuba dengan minum air yang banyak namun tidak juga berhasil, bolehlah mencuba 8 petua ini untuk mengatasi masalah tersebut.

Pun begitu, jika tidak berhasil, disarankan segera berjumpa doktor untuk mengelakkan perkara yang lebih teruk terjadi. Selamat mencuba.

1.NASI
Ini petua tercekik tulang yang paling biasa kita dengar daripada mak-mak. Kepalkan nasi hingga membentuk bola yang besar. Telan perlahan-lahan agar tulang yang tersekat dibawa bersama ke dalam perut.

2. BUAH PISANG
Masukkan sedikit buah pisang ke dalam mulut. Kulum dan biarkan sehingga cairan terhasil dalam mulut kemudian telan perlahan-lahan.Minum juga sedikit air untuk memudahkan tulang yang tersekat keluar bersama buah pisang yang ditelan tadi.

3. MINYAK ZAITUN
Minum satu sudu minyak zaitun untuk melincirkan tisu-tisu sekeliling kerongkong. Dengan ini tulang yang tersekat akan mudah keluar.

4. ROTI DAN MENTEGA KACANG
Sapu mentega kacang pada roti dan kemudian makan. Sebaiknya biarkan dalam mulut beberapa minit sehingga air liur berkumpul disekelilingnya barulah ditelan perlahan-lahan agar tulang yang tersekat akan tertanggal bersama roti.

5. CUKA MAKAN
Salah satu petua tercekik tulang adalah dengan menggunakan cuka. Minum satu sudu cuka makan untuk mengeluarkan tulang yang tersekat.

6. GARAM
Masukkan sedikit garam ke dalam secawan air suam dan minum sekerap mungkin sehingga tulang tidak lagi melekat pada tekak.

7. KACANG
Makan segenggam kacang. Tak kisahlah apa-apa jenis kacang. Sebab anda akan makan dalam kuantiti yang kecil saja. Teksturnya yang keras membantu menanggalkan tulang yang tersekat.

8. MADU

Ambil madu dan celupkan jari kemudian selawat tiga kali. Kemudian hisap jari tersebut dan  buat seperti menelan madu tersebut. Lakukan beberapa kali dan dikatakan cara ini dapat membantu hilangkan rasa tercekik tulang.

9. AIR

Ambil air, masuk dalam senduk, selawat 3 kali dan minum dalam 1 nafas.


Dr Noor Hisham Abdullah Tegur Cara Pemakaian Penutup Mulut Dan Hidung.Take Note Ye!

Sejak penularan pandemik COVID-19, kita semua diarahkan mengikut SOP untuk sebaran aktiviti termasuk penjarakan sosial  dan memakai penutup mulut dan hidung ketika berada di kawasan orang ramai. Bagaimana pun, jika cara pemakaian penutup mulut dan hidung ini salah akan memberi impak yang tidak baik kepada kesihatan.

Terbaru melalui perkongsian, Ketua Pengarah Kesihatan Datuk Dr Noor Hisham Abdullah menegur cara pemakaian penutup mulut dan hidung yang salah. Katanya, sama ada memakai dengan sempurna atau menanggalkannya.

“Either you wear your mask properly or remove It completely.”

Jangan biarkan penutup muka dibawah dagu anda.

Beliau juga turut memaparkan poster yang menunjukkan kesan akibat jangkitan pada bahagian anggota badan lain jika tidak mengeluarkan penutup mulut dan hidung dengan sempurna.

Malah perlu membuka penutup mulut dan hidung jika melakukan sebarang aktiviti termasuk makan atau minum bukan menurunkan pada bahagian dagu. Sebagaimana poster ini menunjukkan kesan jangkitan pada bahagian itu.


Begini Cara Pantas Kena Buat Bila Hidung Berdarah. Alert 10 Tip Mudah Doktor Ini

Pastinya kita terkejut apabila secara tiba-tiba mendapati hidung berdarah dan panik untuk menghentikannya. Bukan sahaja kanak-kanak, malah orang dewasa juga mengalami situasi ini atau dikenali sebagai epistaksis.

Antara penyebab ia berlaku ialah mengalami kecederaan di hidung, kerap kali bersin, udara yang terlalu sejuk atau panas dan alergik hidung. Namun, jangan anggap ia perkara biasa. Jika berlaku kita harus bertindak pantas untuk menghentikan pendarahan hidung dengan segera.

Kalau Hidung Anda Berdarah

Kejadian seperti ini bukanlah jarang untuk kita temui. Di mana-mana boleh berlaku. Sama ada kepada anak kita sendiri, anak murid di sekolah atau sesiapa sahaja.

Nak buat macam mana? Dongakkan kepala supaya darah berhenti? Atau masukkan daun sireh untuk hentikan pendarahan?

Nasihat saya, jangan lakukan perkara-perkara yang tidak sepatutnya. Ikut 10 langkah di bawah :

1.
Bertenang. Elak lakukan tindakan terburu-buru. Cuba cari bantuan orang sekeliling. Ingat pesanan saya seterusnya selepas ini.

2.
Tunduk. Ini langkah pertama MESTI dibuat. Saya ulang, jangan dongakkan kepala ke atas. Darah yang keluar akan terus mengalir ke bahagian belakang hidung dan berisiko masuk ke paru-paru. Ini lebih bahaya.

3.
Picit bahagian luar hidung anda. Tekan dan compress selama 15-20 minit. Jangan hentikan. Jika tak ada sebarang kain disekitar anda, lakukan dengan menggunakan Ibu jari dan jari telunjuk anda.

4.
Ulang kembali langkah nombor tiga sekiranya pendarahan sudah mulai perlahan. Ketika ini anda hanya perlu bernafas melalui mulut.

5.
Letakkan ais di bahagian dahi. Ini bagi membantu pendarahan daripada hidung untuk dikawal. Cuba dapatkan bantuan daripada orang sekeliling.

6.
Sekiranya pendarahan masih aktif dan tidak ada tanda-tanda ia akan berhenti. Kekalkan posisi ini dan segera menuju ke hospital terdekat. Nasihat saya, terus ke unit kecemasan di hospital. Bantuan kecemasan yang perlu akan dilakukan.

7.
Apa doktor akan lakukan di hospital? Di hospital, doktor akan memeriksa keadaan klinikal pesakit. Pesakit akan dipastikan di dalam keadaan stabil.

8.
Pendarahan dari hidung akan dihentikan dengan beberapa cara di dalam keadaan kecemasan. Kami boleh melakukan ‘anterior nasal packing’ atau ‘posterior nasal packing’ bergantung kepada lokasi pendarahan.

9.
Kebiasaannya pendarahan akan berhenti selepas prosedur ini dilakukan. Kemudian doktor akan memeriksa keadaan pesakit. ‘Nasal packing’ ini akan dibuang selepas 24 ke 48 jam bergantung pemeriksaan klinikal.

10.
Jangan cuba-cuba masukkan apa-apa objek ke dalam hidung. Jangan masukkan air ke dalam hidung. Ini hanya akan menyebabkan pendarahan tidak akan berhenti. Lakukan langkah di atas dan terus bawa ke hospital.

Semoga nasihat ini berguna untuk kalian. Jangan lupa #KONGSI kepada orang yang anda sayang. Semoga lebih ramai mendapat manfaat nanti.

Dr Ezairy M.Sallih
Doktor telinga, hidung & tekak


Guru Kejar Dan Ketuk Tingkap Kereta Seperti Samseng Kepada Murid ADHD, Esoknya Halau Murid Dari Sekolah

Bagi yang mungkin kurang peka apakah yang dimaksudkan dengan ADHD, ia adalah suatu gangguan yang merangkumi gabungan masalah yang berterusan, seperti masalah kesukaran mengekalkan perhatian, hiperaktif dan tingkah laku impulsif.

Kanak-kanak yang mempunyai ADHD juga boleh bergelut dengan masalah rendah diri, hubungan yang bermasalah dan prestasi yang kurang baik di sekolah. Oleh yang demikian, mereka memerlukan sokongan dari orang sekeliling lebih-lebih lagi ibu bapa dan juga pendidik.

Ini kerana, untuk bercakap dengan individu yang menghadapi ADHD haruslah berhemah dan dengan cara yang betul, tidak seperti interaksi biasa.

Baru-baru ini pengasas dan pengarah urusan Avenys dan Vitalica, Aleeya Zailan mendedahkan yang anaknya kini tertekan dengan kelakuan seorang guru di sekolah. Kejadian ini dialami oleh anaknya Aaron yang mempunyai masalah ADHD.

Kisahnya bermula apabila suatu hari Aaron telah menendang papan tanda di luar kawasan sekolah dan tidak mengangkatnya semula walaupun sudah disuruh oleh seorang guru yang kebetulan memerhatikan perkara tersebut.

Selaku seseorang yang mempunyai masalah ADHD, Aleeya berkata Aaron kurang senang diarahkan buat sesuatu dalam nada menjerit.

Sepatutnya sebagi seorang pendidik, guru tersebut tahu cara menegur anak murid dengan berhemah. Bukan sahaja pada anak murid yang mempunyai ADHD tetapi yang lain-lain kerana amalan menegur secara menjerit ini tidak seharusnya berlaku.

Oleh kerana tidak dipedulikan arahan tersebut, guru itu melulu mengejar dan berterusan mengetuk tingkap kereta tak ubah seperti samseng jalanan.

Walaupun masih berasa takut selepas insiden tersebut, keesokan harinya Aoron masih hadir ke sekolah seperti biasa. Namun mengejutkan apabila guru yang sama telah menghalaunya balik bersaksikan rakan-rakan lain.

Apabila laporan dibuat dan Aleeya Zailan meminta bukti CCTV, sesuatu yang mencurigakan telah berlaku  kerana pihak sekolah enggan memberikan rakaman CCTV saat kejadian berlaku.

Menurut Aleeya Zailan lagi, dia bukanlah berpihak 100% kepada anaknya namun bagi Aleeya, kanak-kanak seperti Aaron perlu ditegur secara berhemah.

Tambahan lagi, itulah kaedah paling berkesan untuk bercakap dengan golongan ADHD.

Oleh yang demikian, Aleeya Zailan m akan engambil inisiatif memindahkan anaknya ke sekolah baru, ternyata Aoran jauh lebih gembira dan tiada lagi masalah yang berlaku.

[TIPS]


Teringin Nak Menanam Kesom, Tapi Rumah Tak Berlaman. Guna Je Teknik Hidroponik Ni, Confirm Menjadi Tanaman Tu!

Terasa hebat pula sekiranya kita mak-mak ni dapat praktiskan menanam menggunakan teknik hidroponik ini. Maklumlah, biasanya bercucuk tanam mesti dilakukan di atas tanah.

Untuk lebih jelas, ayuh fahami cara yang  dikongsikan oleh IEza. Jom Semak.

ni cara saya.

Cara menanam pokok kesum dengan kaedah hidroponik.

1. Sediakan batang pokok kesum yang dah matang dan air.

2. Rendam batang kesum di dalam air selama 5-7 hari. Dan bungkus dengan plastik supaya daun kesum tidak layu dan cepat berakar (Letak tepi tingkap pun ok) tak perlu bawah panas terik matahari.

3. Hasil setelah rendam 5 hari. Keluar akar sampai ke atas.

4. Sediakan botol terpakai, potong dua. Bahagian bawah letak air. Bahagian atas, di muncung botol letakksn span aquarium.

5. Cucuk batang kesum tadi ke dslam botol yang telah di isi tanah hitam.

6. Tadaaa…Hasil selama 2 bulan. Akar penuh pada span. Pokok pun susah mati kerana dapat bekalan air yabg cukup. Letak baja dalam air.

Last sekali potong akar 3 bulan sekali bahagian bawah. Supaya pokok kesum sentiasa keluar akar baru. Pokok kena rajin-rajin trim ye.

Selamat mencuba

Ekstra info:

Bila pokok dah besar dan penuh dalam botol boleh alih kepada pasu yang lebih besar. (Bahagian bawah tutup lubang pasu)

Saya guna baja organic+kulit telur+ ezigrow
Medium Tanah:Tanah hitam yang dijual di nursery.

Sumber : IEza Liey via Kebun Bandar: Jom Tanam Sendiri.


‘Lesap’ RM10,000 Gara-gara Anak Beli Permainan Video Dalam Talian. Zarina Zainuddin Menggigil Satu Badan!

Demi jaminan masa depan anak-anak, lazimnya kita sebagai ibu ayah akan membuat simpanan untuk jangka masa panjang. Walau pun bermula dengan sedikit, lama-lama apabila terus menabung akan berganda jumlahnya.

Punbegitu bukanlah suatu yang pelik bila jumlah tabungan sudah capai puluhan ribu ringgit sekali pun andai dibelanjakan begitu sahaja dengan sekelip mata juga akan habis. Ini sepertimana kisah yang dikongsikan oleh pelakon Zarina Zainuddin terkejut apabila anak bongsunya, Adam, 15, membelanjakan lebih RM10,000 untuk membeli tiga permainan video dalam talian sehingga wang simpanannya hanya berbaki RM3.

Ujarnya, “Sebagai seorang ibu, saya kongsi supaya orang luar ambil langkah sama memantau pergerakan anak.

“Selama ini, saya memang beri dia kad bank untuk mudahkan dia membeli data internet atau makanan dalam talian. Saya tak terfikir langsung yang dia akan menggunakan wang yang saya kumpul dalam akaun peribadinya untuk membeli permainan video itu.

“Menggigil satu badan apabila dapat tahu wang itu ‘lesap’. Adam mengaku dia membeli tiga permainan video dalam talian yang setiap satunya berharga RM3,000 hingga RM5,000,” katanya kepada Harian Metro.

Terdahulu, Zarina berkongsi video di Instagram yang memperlihatkan Adam mengaku kesilapan yang dibuat dan berasa kesal dengan tindakannya itu.

Bagaimanapun, Zarina sudah memadam video itu kerana dikecam netizen yang mendakwa pelakon itu menjatuhkan air muka dan membuka aib anaknya.

Zarina berkata, dia tidak berniat untuk mengaibkan anak bongsunya itu sebaliknya mahu perkara ini menjadi iktibar dan teladan kepada ibu bapa lain.

Awasi Anak-anak

“Saya muat naik video itu bukan suka-suka atau nak aibkan anak. Saya cuma nak bagi teladan supaya ibu bapa di luar sana mengawasi pergerakan anak-anak di rumah, lagi-lagi dalam keadaan sekarang ini macam-macam boleh berlaku.

“Saya sudah memadam hantaran itu dan saya beritahu Adam yang saya nak dia menghargai apa yang saya lakukan untuknya selama ini. Sebagai ibu saya sangat terkesan dengan benda ini tapi orang luar tak faham perasaan saya. Mereka ingat saya muat naik video untuk tujuan nak malukan dia.

Dia Calarkan Kepercayaan

“Nak malu apa? Dia bukan mencuri atau merogol anak orang. Dia cuma beli permainan video menggunakan duit dia sendiri dengan jumlah yang begitu besar. Dia mencalarkan kepercayaan saya. Jadi apa yang malunya? Mereka yang kata macam ini tiada fikiran ke?

“Takkanlah nak simpan keburukan anak. Saya kongsi supaya orang luar juga ambil langkah sama dengan memantau pergerakan anak masing-masing. Saya dah terkena, jadi saya tak mahu orang lain pun sama,” katanya.

Zarina berkata, dia sangat tegas dengan anak-anak dan jika buat salah kena mengaku kesilapan yang dibuat dan kena tanggung kesan kesalahan itu.


“Walau Tak Semahal Mana, Tetap Bersyukur.” Impian Usop Miliki Kereta Idaman Tercapai,  Anggap Rezeki Anak &  Isteri

Penyanyi, Usop menzahirkan rasa syukur apabila impiannya untuk memiliki kereta idamannya jenis Mercedes AMG tercapai.

Perkongsian tersebut dimuatnaik pelantun lagu Sejarah Cintaku itu menerusi laman Instagramnya.

“Alhamdulilah dapat juga pakai. Dulu dok tengok ja orang naik. Syukur Allah bagi merasa nikmat dunia.

Dalam perkongsian tersebut juga, Usop turut merakamkan ucapan perhargaannya buat kedua ibu bapanya dan isteri kerana sentiasa menyokong perjalanan kerjayanya selama ini.

“Walaupun tak semahal mana aku tetap bersyukur. Terima kasih baba, mama dan isteri saya sebab selalu mendoakan saya love u all so much,” tulisnya lagi.

Usop atau nama sebenarnya, Muhammad Saiful Naim Muhammad Noor, mula dikenali ramai setelah menenangi tempat kedua bagi program realiti nyanyian, Mentor Milenia 2017.

Sebelum bergelar selebriti, anak kelahiran Kedah ini pernah menyara kehidupan dengan bekerja di kedai makan, selain berkhidmat sebagai tukang servis penghawa dingin.

Dia mendirikan rumah tangga bersama pilihan hati yang juma merupakan model, Nur Fatihah Md Hashim pada tanggal 4 February lalu.

Pada Mac lalu, Usop mengumumkan isteri itu kini sedang hamil anak pertama.

Perkongsian tersebut meraih perhatian ramai. Rata-rata mengucapkan tahniah dan mengharapkan Usop sentiasa bersyukur dan tidak mudah alpa.


Nak Cantik Kena Usaha! Ikut Petua Orang Lama Ini Agar Wajah Berseri & Awet Muda

Wanita mana yang tidak gundah gulana, bila melihat kulit wajah mula tampak kusam, tidak berseri, garisan halus mulai hadir, parut jerawat dan jeragat pula jelas kelihatan.

Mulalah segala produk kecantikan dicari untuk atasi masalah ini. Tapi sebenarnya untuk wajah kembali berseri biarpun tanpa solekan boleh saja menggunakan bahan-bahan semula jadi.

Bahkan inilah yang diamalkan oleh orang-orang tua kita satu ketika dulu. Daripada menggunakan bahan kimia, mari kita praktikkan petua mak-mak dan nenek kita. Nak cantik kena usaha! Jom sama-sama kita amalkan;

1. Naikkan seri muka

Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

Bancuhan serbuk kunyit  & madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

2. Hapuskan blackhead & whitehead

Bancuh baking soda & jus lemon

Bancuh dua sudu kecil baking soda dan 2 sudu besar jus lemon, kemudian sapu pada kawasan bermasalah terutama sekali pada bahagian hidung dan biarkan dalam 3 minit.

Selepas itu balut kedua-dua jari telunjuk dengan tisu bersih dan picit keluar whitehead & blackhead.Kemudian bilas bersih.

3. Hilangkan tanda penuaan pada wajah

Guna air mawar sebagai toner

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

INFO EKSTRA!

Tukar cadar dan sarung bantal Sekurang-kurangnya seminggu sekali atau 2 kali sebulan. Ini kerana minyak asli daripada rambut  ketika tidur boleh menyebabkan salah satu faktor muka berjerawat.

Ketika mandi, sila pastikan cuci rambut dahulu baru cuci muka. Ini kerana selepas mencuci muka cuci liang pori wajah akan terbuka, kandungan bahan yang ada pada shampoo ketika membilas rambut akan terkena muka.

Sekaligus membuatkan pori wajah tersumbat dan boleh mengakibatkan jerawat.

Selamat Mencuba!


Moero Attack, Siri Popular 80an Fenomena Luar Biasa! 5 Wanita Ni Kongsi Nostalgia!

Tanyalah pada sesiapa pun yang membesar sekitar tahun 1989 tentang drama bersiri Moero Attact karya Shotaro Ishinomori, yang mengisahkan tentang seorang gadis Jepun (Kojika Chun) yang berusaha bersungguh-sungguh bagi mengejar cita-citanya untuk menjadi wakil negaranya untuk skuad bola tampar di temasya sukan Olimpik.

Betapa rancangan ini memberi impak dan fenomena yang cukup dasyat, ditayangkan pada hari Isnin hingga Khamis pukul 4.30 petang.  Kebanyakan peminat cerita ini akan berlari pulang daripada kelas mengaji malah ada yang sanggup ponteng sekolah agama semata-mata tidak ingin terlepas siaran.

Bukan itu sahaja, malah banyak lagi nostalgia menarik yang tercipta dan ini dikongsikan sendiri oleh follower fb keluargamagzine.

Antara komen menarik

Ini hanyalah sebahagian komen yang dapat dipaparkan dan apa yang pasti cerita ini masih kuat melekat di memori kita semua terutamanya yang sedang membesar sekitar tahun 1989.

EKSTRA INFO :

Mula ditayangkan di Jepun : Pada 5 Januari 1979 hingga 11 Julai 1980 (menjelang temasya sukan Olimpik Mascow 1980)

Mula ditayangkan di Malaysia : Pada tahun 1989 oleh Radio Televisyen Malaysia (RTM)

Memetik apa yang dilaporkan di dalam Utusan Online bertarikh 25 Mac 2018.

Pada awal tahun 2000, rancangan bual bicara CCTV di Jepun ada menemubual pelakon utama drama tersebut iaitu Chun atau nama sebenarnya Yumiko Araki. Sesi beramah mesra bersama peminat-peminat drama 72 episod tersebut berlangsung kira-kira 15 minit.

Dalam temubual tersebut pelakon dan penyanyi yang sudah pun berusia 58 tahun itu mengakui drama Moero Attack sentiasa membawa dirinya mengenang saat-saat indah ketika usia remaja. Kenangan tersebut juga seolah-olah baru semalam berlalu.

“Satu memori yang sangat indah untuk diingati terutamanya saat bersama rakan-rakan. Ketika membawa watak Chun, umur saya masih belasan tahun lagi. Masih muda remaja dan hidup juga penuh dengan warna warni. Sepanjang penggambaran kami tidak berhenti gelak ketawa.

“Namun yang orang tak pernah tahu sebenarnya saya adalah seorang pemain bola jaring. Dalam masa yang sama, saya tidak pernah meminati bola tampar tetapi disebabkan drama tersebut saya terpaksa mempelajarinya sedikit demi sedikit.

“Salah satu sebab saya sukakan bola jaring berbanding bola tampar kerana sukan bola jaring tidak pernah mengambil tahu tentang ketinggian berbanding sukan lain. Ini kerana tinggi saya cuma 153cm dan tidak layak untuk bermain sukan lain. Tetapi setelah membintangi drama tersebut ramai peminat di luar sana yang tertipu mereka ingatkan saya tinggi,” ujarnya sambil tergelak.

Sepanjang temubual itu juga, pelakon yang pernah berlakon lebih daripada 10 buah drama bersiri ini turut meluangkan masa bermain bola tampar bersama peminat-peminat di dalam studio sambil menunjukkan teknik-teknik dalam drama Mouro Attack yang masih diingatinya.

Drama siri ini ditayangkan berulang-ulang kali di negara tersebut semata-mata untuk merangsang semangat pasukan bola tampar.

Hasilnya pada tahun 1981 hingga tahun 1986, pasukan bola tampar wanita China menjadi juara pada kejohanan bola tampar dunia dan olimpik sebanyak lima kali.


“Mereka Berdualah Hidup Dan Mati Saya.”-Isteri Pertama & Kedua Berbahagi Tugas Jaga Suami, Raih Perhatian!

Biasa apa yang kita dengar, seorang isteri akan sanggup bersusah payah menjaga dan mencari nafkah apabila keadaan suami tidak sihat, lumpuh atau terlantar sakit.

Pun begitu buat En Maaroof bilamana dirinya sedang diuji dengan kehilangan kaki kiri akibat penyakit kencing manis yang dihidapinya, namun bukan seorang isteri setia disisinya bahkan kedua-dua isterinya sentiasa menemaninya.

Noraini dan Effa Rizam bukan sahaja mampu berkongsi kasih, malah dua wanita ini setia dan berkorban untuk menjaga suami yang sakit.  Meskipun  jalani kehidupan keluarga yang dihimpit kesusahan selepas suami mereka kehilangan kaki kiri akibat penyakit kencing manis, kira-kira tiga bulan yang lalu.

“Mereka berdualah hidup dan mati saya,” kata Maaroof Noordin, 58, mengenai isteri pertamanya, Noraini Ishak, 42, dan isteri kedua, Effa Rizam Abd Ghafar, 42.

“Hidup kami berubah selepas kaki kiri saya terpaksa dipotong Oktober lalu, sekali gus tak mampu lagi teruskan kerja sebagai tukang rumah. Kini isteri kedua terpaksa bekerja sebagai tukang kebun di sebuah kilang di Gebeng, dengan pendapatan RM1,500 sebulan.

“Isteri pertama pula menguruskan rumah, termasuk menjaga keperluan saya,” kata Maaroof ketika ditemui di rumahnya di Kampung Cherating Lama.

Turut difahamkan bahawa Maaroof telah berkahwin dengan Noraini pada 2007 dan sudah hampir lima tahun berpoligami selepas mengahwini Effa Rizam pada 2018, namun tidak dikurniakan anak bersama kedua-dua isterinya itu.

ARTIKEL MENARIK

“Dengan pendapatan sekarang memang tak cukup, sewa rumah dan bil api air juga sudah dua bulan tertunggak. Untuk kos rawatan suami termasuk barang keperluan dan belanja ulang alik ke hospital sahaja sudah cecah RM600 sebulan,” katanya.

Terdahulu, nasib keluarga terbabit mendapat perhatian badan bukan kerajaan (NGO), Amal Team yang memberikan sumbangan berupa katil, kerusi roda serta barangan keperluan harian termasuk makanan.


“Boleh Tembus Pipi Adik. Siap Ketap Bibir, Mujur Tak gigit.” Gelagat aafiyah ‘Lepas Geram’ Dengan Pipi Adiknya Raih Perhatian!

Keletah dua beradik ini menjadi tumpuan warga maya bila mana si ibu memuat naik sekeping video. Melihatkan gaya kakak yang nampak geram dengan pipi adiknya membuatkan ramai terhibur.

Apa tidaknya, Aafiyah anak sulung penyanyi nombor satu negara, Dato Seri Siti Nurhaliza ini dilihat menekan-nekan pipi adiknya Muhammad Afwa sehingga merah dikerjakannya.

Gelagat serta mimik muka kegeraman Aafiyah juga mengundang perhatian dan membuatkan ramai terhibur.

Afwa yang kini genap 5 bulan usianya membesar dengan sihat dan tampak berisi tubuh . Patutlah si kakak geram je tengok badan adiknya yang begitu comel kan.

Perkongsian video oleh Tokti menunjukkan Aafiyah berbaring di katil bersama adiknya. Kapsyen yang dimuat naik ibunya dengan nada lucu turut membuatkan ramai terhibur.

“Kakak Sebenarnya menahan geram.”

Sesuai kapsyen tersebut dengan gelagat Aafiyah yang dilihat begitu asyik menekan pipi adiknya. Siap mengetap pipi menahan kegeraman. Cukup comel gaya dua beradik ini.

Rata-rata warganet terhibur dengan perkongsian tersebut dan mengakui turut sama geram dengan kecomelan dua beradik ini.


Sakit Kepala Dan Kaitan Dengan Masalah Telinga. Ikuti Pesanan Dr Ini.

Apa beza antara sakit kepala dan pening? Ramai orang yang sering menggunakan perkataan pening apabila mengalami rasa tidak selesa pada bahagian kepala. Kadang kala istilah itu mengelirukan, bukan saja doktor yang merawat tetapi juga orang yang mendengar.
.
Sebagai contoh ramai yang mengatakan bahawa mereka pening apabila mereka sebenarnya sakit kepala. “Saya peninglah melihat telatah awak” Apa yang cuba dimaksudkan ialah sakit kepala melihat telatah kawan dia yang mungkin menyakitkan hatinya.
.
Sakit kepala sebenarnya rasa sakit pada bahagian kepala, sama ada rasa sakit berdenyut-denyut, rasa seperti ditekan atau dihempap kepala atau rasa menyucuk-nyusuk di dalam kepala.
.
Rasa pening pula adalah rasa seperti kita duduk di atas kerusi dan rakan kita memutarkan kerusi itu. Atau pun kita duduk di kerusi, seluruh bilik berputar mengelilingi kita.
.
Ada juga yang menggunakan istilah pening apabila rasa seperti mahu pitam kerana tiba-tiba rasa kepalanya ringgan atau rasa dirinya mahu terbang dari atas tanah. Seolah-olah beliau rasa ditarik ke atas udara secara tiba-tiba. Pesakit ini mungkin rasa tidak stabil dan mahu jatuh. Sebenarnya beliau lebih rasa tidak seimbang lalu mahu jatuh. Ini adalah tanda yang lebih bahaya. Dalam bahasa mediknya disebut sebagai “presyncope”. Ini berlaku apabila kepekatan oksigen yang sampai ke otak tidak mencukupi. Ia mungkin tanda stroke, serangan sakit jantung dan sebagainya.
.
Rasa pening juga boleh terjadi apabila seseorang itu bernafas terlalu laju, atau kita sebut sebagai ‘hyperventilation’. Selalunya disebabkan oleh perasaan terlalu risau. Ini pula berlaku apabila terlalu banyak oksigen sementara terlalu sedikit kepekatan karbon dioksida yang sampai sampai ke dalam otak. Perlu ada keseimbangan antara kepekatan oksigen dan karbon dioksida yang kita hirup dari udara.
.
Jadi sangat penting bagi seorang doctor mengetahui sama ada seseorang itu benar-benar ‘pening’ atau mengalami masalah lain seolah-olah pening. Ini kerana punca, pemeriksaan dan rawatan bagi pening berbeza dengan masalah yang lain.
.
Tetapi apabila selalunya jika seseorang pesakit mengadu pening, selalunya ia merujuk kepada masalah vertigo. Namun sebagai doctor harus memastikan perkara ini dengan bertanyakan beberapa soalan.
.
Antara soalan yang biasa tanyakan ialah “Puan rasa seluruh bilik ini berpusing atau puan rasa sakit kepala seperti berdenyut-denyut?” Ini dapat membezakan antara dua simtom atau gejala yang berbeza.
.
ADAKAH PENING BERKAITAN DENGAN MASALAH TELINGA?
.
Ya, kebanyakan masalah pening (atau kita sebut sebagai vertigo) ini berpunca dari masalah dalam telinga. Apa yang saya maksudkan ‘dalam telinga’ ialah struktur di belakang gegendang telinga, yang hampir dengan otak. Lokasi ini disebut sebagai ‘inner ear’.
.
Bahagian ini sangat berkaitan dengan sistem perimbangan dan sistem pendengaran kita. Jika sistem ini tergangu, ia menyebabkan kita tidak boleh mendengar dengan baik dan kita rasa tidak seimbang. Ini menyebabkan kita rasa persekitaran kita berputar, dan kita rasa mahu rebah.
.
Bahagian ‘inner ear’ ini mengandungi satu struktur tulang yang bentuknya seperti siput (dinamakan cochlear) dan di hujungnya berbentuk semibulatan (dinamakan vestibular). Cochlear bertanggungjawab dalam sistem pendengaran. Vestibular pula mempunyai 3 struktur yang penting iaitu anterior, posterior dan lateral semicircular canal yang bertanggungjawab dalam menjaga keseimbangan tubuh.
.
Oleh kerana dua struktur ini (vestibular dan cochlear) saling berhubungan dan sangat rapat, apabila satu struktur mengalami masalah ia akan akan melibat kedua-dua struktur ini.
.
APAKAH PUNCA PENING YANG BIASA BERLAKU?
.
Kebanyakan rasa pening (vertigo) ini berpunca dari masalah yang berlaku dalam kawasan ‘inner ear’. Antaranya:
.
BPPV atau ‘benign paroxysmal positional vertigo’. BPPV berlaku apabila terdapat masalah yang menghalang cecair dalam cochlear tadi mengalir dengan lancar, sama ada terdapat mendakan mineral kalsium yang membentuk ‘canalith’ atau ceceair itu sendiri mengalami menjadi lebih pekat sehingga lambat pengalirannya. Pengaliran yang tidak lancar melambatkan signal yang bergerak dari struktur vestibular kepada otak. Signal ini penting bagi memberitahu otak tentang pergerakan kepala dan tubuh. Jika pergerakan ini terganggu, ia akan mengganggu perimbangan tubuh. Kita akan rasa berpusing dan mahu rebah.
.
BPPV boleh berlaku apabila usia bertambah. Ia adalah salah satu proses penuaan.
.
Meniere’s disease. Ia juga berkaitan dengan masalah kepekatan ceceair dalam struktur vestibular. Selain mengalami rasa pening dan berpusing, pesakit juga mengalami masalah pendengaran dan dan mendengar bunyi ‘dengungan’.
.
Vestibular neuritis atau labyrinthitis. Ia selalunya disebabkan oleh jangkitan virus yang menyebabkan seluruh kawasan ‘inner ear’ termasuk struktur di dalamnya (vestibular dan cochlear) termasuk urat saraf menjadi bengkak. Ini mengganggu perimbangan dan pendengaran pesakit.
.
Pening juga boleh disebabkan oleh :
.
1. Kecederaan kepala

2. Tumor otak

3. Stroke

4. Ubat-ubatan yang boleh menyebabkan kerosakan telinga. Ubat-ubatan ini disebut sebagai ‘ototoxic drug’

5. Migraine
.
BILAKAH PENING PERLUKAN RAWATAN?
.
Semua jenis masalah perimbangan badan akibat vertigo harus mendapat pemeriksaan yang sempurna dari doctor. Apatah lagi jika rasa pening (vertigo) ini berkaitan dengan masalah seperti di bawah.
.
1. Vertigo berlaku secara serta-merta

2. Vertigo berlaku bersama dengan masalah lain seperti pandangan berkabur, rasa kebas pada bahagian muka, sukar menelan.

3. Vertigo yang tidak disebabkan oleh perubahan posisi kepala dan tubuh badan.

4. Vertigo yang tidak hilang dengan sendiri, berlaku secara berulang-ulang atau berlangsung sepanjang hari.

5. Vertigo yang bukan disebabkan oleh masalah yang diketahui. Masalah yang diketahui selalunya disebabkan oleh pengambilan ubat, arak/tuak/alcohol, dehidrasi (kekurangan air) atau kepekatan gula yang rendah dalam darah.
.
PETUA BAGI MENGHILANGKAN PENING
.
Rasa pening kadang-kadang kita alami dalam hidup kita. Ia tidak berbahaya. Rasa pening ini kadang kala kita rasa seperti ‘kepala ringan’, rasa tidak seimbang tubuh da nada kala rasa seperti ‘mahu pengsan’.
.
Pening itu sendiri bukanlah penyakit. Ia adalah simtom (gejala atau tanda) seseorang itu mungkin mengalami masalah tekanan darah rendah, masalah lemah jantung, masalah saraf, masalah kekurangan darah merah, kekurangan gula dalam darah, jangkitan kuman dalam telinga, stroke, masalah penglihatan, migraine, kemurungan/keresahan melampau, kecederaan kepala, dan banyak lagi. Ia juga boleh berlaku akibat kekurangan air dalam tubuh (dehidrasi), terlalu banyak melakukan aktiviti fizikal, gegaran semasa dalam kepalterbang atau kenderaan darat (motion sickness), perubahan hormon dalam tubuh dan kesan sampingan dari ubat-ubatan sintetik.
.
Rasa pening yang biasa, selalunya cepat sembuh apabila kita berehat. Cuma kadang kala kita tidak tahan dengan keadaan seperti ini. Nasihat saya ialah agar buat pemeriksaan doctor bagi memastikan bahawa pening yang dialami bukanlah suatu yang berbahaya.
.
Jika sudah mendapat pemeriksaan doctor, selalu pesakit akan diberikan beberapa ubat untuk mengurangkan rasa pening ini. Ia bukan rawatan sebenar hanya ubat yang membantu mengurangkan rasa pening. Rawatan dan ubat sebenar akan diberikan jika seorang pesakit dikenalpasti mengalami penyakit tertentu. Dengan merawat penyakit tersebut, rasa pening akan hilang.
.
Bagi mereka yang tidak mahu menggunakan ubatan sintetik bagi mengurangkan rasa pening, saya mencadangkan beberapa cara.
.
1. Menarik nafas dalam. Ia adalah teknik yang terbaik untuk mengurangkan pening kerana ia akan membekalkan oksigen pada otak secukupnya, membuatkan sistem saraf menjadi relaks, dan dengan perlahan-lahan ia mengurangkan rasa pening.

a) Duduk atau baring dalam keadaan yang selesa.

b) Letakkan satu tangan pada abdomen, dan letakkan ibu jari dari tangan yang satu lagi untuk menutup satu lubang hidung. Tutup mulut.

c) Bernafas perlahan-lahan melalui lubang hidung yang tidak ditutup itu. Cuba bernafas secara maksima hingga terasa tangan yang menyentuh abdomen bergerak ke hadapan.

d) Tahan nafas dengan menutup kedua-dua lubang hidung. Tahan sehingga kita tidak mampu lagi bertahan. Kemudian lepaskan nafas perlahan-lahan melalui mulut (secarmeniup bibir).

e) Ulang langkah-langkah ini sebanyak 10 kali.
.
2. Minum air secukupnya. Dehidrasi akan menyebabkan rasa pening. Ia berlaku apabila kita jarang minum air, dalam cuaca yang sangat panas atau selepas melakukan aktiviti fizikal. Boleh minum air minum sedikit-sedikit, untuk mengurangkan rasa loya dan muntah.
.
3. Makan sedikit. Rasa pening juga boleh disebabkan oleh tahap gula dalam darah yang rendah, terutama pesakit diabetis. Bagi pesakit yang tiada penyakit diabetis, rasa terlalu lapasr juga boleh menyebabkan rasa pening. Jadi bila pening, boleh cuba makanan yang tidak pedas, berminyak dan masam. Makan sedikit bagi mengurangkan rasa pening. Saya mencadangkan pengambilan buah-buahan yang manis (bagi bukan pesakit diabetis) atau kekacang yang dapat memberikan tenaga segera.
.
4. Halia telah terbukti dapat mengurangkan rasa pening dan loya/muntah. Ia merangsangkan pengaliran darah pada otak, dengan ini mengurangkan rasa pening. Setengah inci halia dipotong dan diperah jusnya. Ia boleh dicampur dalam segelas air suam atau dalam segelas air the panas. Kepingan halia yang direndam dalam madu juga boleh diambil dengan cara menghisapnya perlahan-lahan.
.
5. Lemon mengandungi vitamin C, yang membantu meningkatkan daya tahan dan mengurangkan rasa pening dan loya. Ia membantu meningkat metabolism dan tenaga. Perahkan separuh buah lemon dalam gelas air, Campurkan sedikit madu sebanyak satu atau dua sudu. Minum 3 kali sehari.
.
6. Madu mempunyai kandungan gula bersama mineral dan enzim. Ini membantu meningkatkan tenaga. Campurkan dua sudu teh madu bersama dengan cuka buah-buahan (seperti cuka kurma atau cuka epal). Campurkan dalam segelas air air suam. Minum perlahan-lahan. Boleh campur dengan setengah inci kayu manis (cinnamon) dan diminum setiap hari.
.
7. Ginkgo Biloba. Ia adalah herba yang banyak dijual secara komersial melalui farmasi dalam bentuk kapsul. Ia adapat mengembangkan saluran darah dan mengurangkan rasa pening dan loya. Ia juga mengurangkan rasa berdesing dalam telinga. Dos yang biasa diambil ialah 40-50 mg, diambil tiga kali sehari.
.
8. Makan makanan yang sihat. Makan makanan yang sihat dapat membantu merawat rasa pening. Jika rasa pening itu disebabkan oleh kekuarangan sel darah merah (anemia), tekanan darah rendah dan kandungan gula rendah dalam darah, dengan memakan makanan yang sihat yang kaya dengan zat besi, vitamin A, folic acid dan fiber. Makanan yang sihat adalah makanan yang rendah gula dan lemak tepu.
.
Makanan yang kaya dengan zat besi seperti hati, tauhu, bayam, badam, kurma dan asparagus. Makanan yang kaya dengan vitamin C pula adalah oren, lemon, cili bengala, broccoli, anggur, dan bayam. Makanan yang kaya dengan folic acid seperti sayur-sayuran hijau, hati, pisang dan broccoli.
.
Jadi pemakanan yang sihat dapat membantu mengekalkan kesihatan yang baik dan mengurangkan rasa pening.

Sumber: Dr Zubaidi Hj Ahmad


“Jangan Beli Beg, Baju Berjenama Mahal, Tapi Beli Emas.” Bonda Rozita Ibrahim Nasihat Simpan Emas Pelaburan Masa Depan.

Memang sudah menjadi fitrah seorang wanita yang suka bercantik-cantik dan mahu … hadis juga menggalakkan wanita untuk memakai barang emas.

Sejak akhir-akhir ini, banyak perkongsian tentang faedah membeli emas.

Lantaran itu, jika dibuat tinjauan ramai yang beratur panjang ingin membeli barang kemas yang bukan sahaja sebagai barang perhiasan tetapi sebagai pelaburan jangka masa panjang.

Begitu yang dilakukan oleh ibu kepada usahawan kosmetik Datuk Seri Aliff Syukri, Bonda Rozita Ibrahim berkongsi faedah memiliki emas.
Menerusi instagram miliknya beliau menasihati supaya elak membeli beg yang berjenama sebaliknya membeli emas yang boleh digunakan waktu terdesak,

Jangan beli beg – baju berjenama & mahal

Tp beli emas – dr gaji setiap bulan tu – jika akn dtg masa terdesak boleh jual sebagai tukaran aset lbh mahal
–
Pesan sy pd staf klu umur 40 kalau xda rumah masa depan suram dn kira gagal urus masa depan ..!!- beli rumah sgt penting ..!!
–
Jangan jadi orang yg “ biar papa asal bergaya “ – jgn berjenama je pakaian – duit xda habis bergaya – selalu sy citer pd mereka
–
Kisah menarik 2005 – nama dia Mala- maid melayu kerja dgn sy 8 tahun zaman dulu – berhenti kerja sbb kawin – simpanan dia 23ribu dn emas yg byk .!!
–
Sy ajar dia simpan dn jimat – kini maid sy kekal sebagai sahabat baik sy – sy percaya nasihat yg baik – buat baik pd org sebenarnya kita sedang buat baik pd diri sendiri
–
Sy jalani life tak mewah – sy tidak kaya- sy ada emas tapi tidak banyak – sy buat hidup ni “ pakai yg selesa dn perlu saja – sedikit simpanan- tak ada hutang- xmahu tekanan fitnah – dn sy xda benda luxury yg betul2 mewah
–
Life yg sedang2 saja lahh

WARGANET SETUJU BELI EMAS

Dalam pada itu, warganet turut berkongsi pandangan bahawa setuju dengan apa yang diutarakan oleh Bonda Rozita.

“Memang betul puan, beli emas sangat berbaloi, harganya makin meningkat, saya selalu ingatkan anak2 saya supaya beli emas kerana saya belajar dari arwah ibu saya, sampai sekarang pemberian nya masih saya simpan pada usia saya 71tahun, harganya berganda2 saya takkan jual.

“Saya pun dah start beli emas sejak bersama JRM sbb tu je aset yg boleh kumpul skrg.. alhamdulillah.

“Sama cm mak sy ckp…. Simpan duit & emas.


Usah Biar Aura Negatif Menguasai Diri. Amalkan Doa-Doa Pendek Ini, Dapat Bantu Hilangkan Stres, Sedih & Gelisah!

Adalah lumrah bagi manusia untuk berasa ‘down’ atau kecewa apabila diri diuji. Tertanya-tanya kenapa Allah turunkan ujian sedemikian. Namun percayalah itu semua adalah cara Dia mahu menguji hambaNya sejauh mana tahap keimanan dan kesabarannya apabila diuji sedemikian.

Percayalah, Dia takkan menguji  hambaNya diluar kemampuan hambaNya. Pasti ada hikmah disebalik apa yang berlaku. Sebagai hambaNya kena sabar dan reda. Ujian itu tanda Allah sayangkan kita. Itu yang patut kita pegang dan tanam dalam diri. Usaha berprasangka buruk ke atasNya.

Berikut adalah himpunan doa penenang hati dari Al-Quran dan hadis yang boleh diamalkan. Ianya pendek dan mudah dihafal.

7 DOA PENENANG HATI YANG UNTUK MENGHILANGKAN STRES, SEDIH, DAN GELISAH

DOA 1
اَللّٰهُمَّ اِنِّىْ اَعُوْذُبِكَ مِنْ جَهْدِالْبَلَاءِ وَدَرْكِ الشَّقَاءِ وَسُوْءِ الْقَضَاءِ و شَمَاتَةِ الْاَعْدَاءِ
(Allahumma inni a’uuzubika min jahdil bala’. Wa darkish shaqa’. Wa suu il qadhaa’. Wa shamaamatil a’daa’.)

Maksudnya: Ya Allah, aku berlindung kepada-Mu dari menemui penderitaan, dari takdir yang buruk & dari keberhasilan musuh

– Sahih Bukhari

DOA 2
يَا حَيُّ يَا قَيُّوْمُ بِرَحْمَتِكَ أَسْتَغِيْث
(Yaa hayyu yaa qayyuumm. Bi rahmatika astaghiiths.)

Maksudnya: Wahai Rabb Yang Maha Hidup, wahai Rabb Yang Berdiri Sendiri tidak memerlukan segala sesuatu, dengan rahmat-Mu aku meminta pertolongan.

– Hadis Riwayat Tirmidzi

DOA 3
اللهُمَّ لا سَهْلَ إلا مَا جَعَلتَهُ سَهْلا وَ أنتَ تَجْعَلُ الحزْنَ إذا شِئْتَ سَهْلا
(Allahumma la sahla illa ma ja’altahu sahla wa anta taj’alul hazna iza syi’ta sahla)

Maksudnya: “Wahai Tuhanku, tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah apabila Engkau mengkehendakinya.”

– Sahih Ibnu Hibban

DOA 4
اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ
وَاَعُوذُ بِكَ مِنَ الْعَجْزِ وَالْكَسَلِ
وَاَعُوذُ بِكَ مِنَ الْجُبْنِ وَالْبُخْلِ
وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ
(Allahumma inni a’uuzubika minal hammi wal hazan. wa a’udzubika minal ajzi wal kasali, wa a’udzubika minal jubni wal bukhli, wa a’udzubika min ghalabatid daini wa qahrir rijaal.)

Maksudnya: Ya Allah, aku berlindung padaMu dari rasa sedih dan gelisah, aku berlindung daripada sifat lemah dan malas, dan aku berlindung padamu dari sikap pengecut dan bakhil, dan aku berlindung padaMu dari cengkaman hutang dan penindasan orang.

– Sahih Bukhari

DOA 5
لا إلهَ إلا أنتَ سُبْحَانَكَ إِنِّي كُنْتُ مِنَ الظّالِمِيْنَ
(Laa ilaaha illa anta subhaanaka inni kuntu minaz zholimin.)

Maksudnya: Tiada Tuhan melainkan Engkau (ya Allah)! Maha Suci Engkau, Sesungguhnya aku adalah dari pada orang-orang yang menganiaya diri sendiri.

– Surah Al-Anbiya’ Ayat 87

DOA 6
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
(Rabbish rahli sadri. Wayassirli amri. Wahlul uqdatam millisani. Yafqahu qauli)

Maksudnya: Wahai Tuhanku, lapangkanlah bagiku dadaku, dan mudahkanlah bagiku urusanku, dan lancarkanlah lidahku supaya mereka faham ucapanku.

– Surah Taha Ayat 25-28

DOA 7
حَسْبُنَا اللَّهُ وَنِعْمَ الْوَكِيلُ
(Hasbunallah wanikmal wakil)

Maksudnya: Cukuplah Allah sebagai Pelindung kami

– Surah Al-Imran Ayat 173


Ziarah Pesakit Kanser, Jaga Adab. Wanita Ni Yang Juga Cancer Survivor Kongsikan Jadikan Panduan!

Sedari kecil kita diajar tentang pelbagai adab agar bila besar menjadi orang yang tahu berbudi dan agar setiap tingkah laku tidak menyakitkan hati orang lain.

Begitu juga halnya dalam adab menziarahi orang sakit. Apabila insan yang kita kenali sedang diuji dengan suatu penyakit yang menggerunkan, seperti kanser yang memerlukan pesakit menjalani beberapa pusingan rawatan kemoterapi yang mana kita dapat lihat kesannya pada si pesakit seperti rambut gugur, kulit seakan gelap terbakar dan sebagainya.

Berat mata memandang, berat lagi kesakitan yang ditanggung oleh pesakit tersebut. Pasti ini membuatkan sesiapa pun antara kita berasa simpati dan ingin menzirahinya.

Namun dalam menunjukkan rasa simpati tersebut, percakapan dan tingkah laku perlulah dijaga. Bimbang jika salah bicara boleh mengguris hati mereka.

Oleh itu elok kiranya kita fahami hati dan perasaan mereka dengan ambil tahu adap-adap yang perlu dijaga sebagaimana yang telah dikongsikan oleh Puan Zuraini Kamal, yang juga merupakan Cancer Survivor. Jom semak.

ADAB ZIARAH PESAKIT KANSER:

Saya ingin berkongsi sedikit `cadangan’ Bagaimana Nak `menyantuni’ Pesakit Kanser.

Apa yg nak diperkatakan apabila Menziarahi saudara atau sahabat kita yg kena Kanser?

Bagaimana kita dapat membantu Sahabat & keluarga Pesakit Kanser?

Niat
Ziarah dengan Niat Ukhwah `lillahita’ala’ (utk mendapat Redho ALLAH SWT) – jangan menjadi Doktor (walaupon anda seorg Doktor perubatan)

Juz be A Friend!
Tak perlu bagi Nasihat – Tak Perlu bagi CADANGAN tentang pemakanan ataupon rawatan. (Kecuali jika Pesakit Minta Pandangan dan nasihat anda).

Adakalanya kami dah letih mendengar `medical advice’ dari Onko .. so bila datang berziarah secara santai .. please talk about something else: sembang santai je.

Be A shoulder to cry on:
Kalau dah tak de idea nak sembang .. juz LISTEN to us! Berilah ruang kepada Pesakit Kanser bercerita meluahkan perasaan. Dan anda hanya perlu mendengar dengan senyuman.-

Jangan Dok tanya Tahap Berapa

Tahap 1 – Tahap 2 – Tahap 3 – Tahap 4! Bagi kami pesakit kanser … Tahap atau Stage tuh semua sama. Semua stage Menakutkan.Canser is still Cancer!

Bawaklah buah tangan atau pon buah2an

Bila datang Ziarah moleklah jangan datang hanya dengan senyum & Doa.
Bawaklah sesuatu utk mengembirakan hati Pesakit dan Keluarga mereka.
Siapa Tak suka menerima Hadiah ?
Pemberian itu adalah tanda `ingatan & kasih sayang kita’.
In sha ALLAH dapat Pahala tau.

Seeloknya buatlah `Tabung Prihatin’

kutiplah sedikit sumbangan Bantulah kewangan pesakit Kanser dan keluarga mereka.  Cancer is very2 expensive illness tau. Kalau ada rakan Wassap grup – 30 org kalau sorang menyumbang RM10 hengget dah kumpul RM300 kan. Apa guna ada Grup wassap mekalu ahli dlm kumpulan sakit kita tak leh pakat2 bantu sorang sikit kan.

RM10/RM5 hanyalah harga sepinggan Nasik. Berpuasalah kita pd hari tersebut utk kita infakkan pd rakan kita yg lebih memerlukan. In sha ALLAH – ALLAH akan ganti DOUBLE.

Nak Bergambar?
Seeloknya adab berziarah SILA mohon izin sebelum ambik gambar dan maklumkan jika gambar ingin di Upload di FB/IG. Berilah ruang pesakit untuk `bersiap dan jagalah aurat mereka’

Saya dulu tak suka `gambar sakit diambil’ .. saya sentiasa mahu dilihat `cantek & ceria’

Sebagai Jiran: sentiasa ambil berat jika Jiran anda Sakit Kanser. Tanyakan Keperluan Mereka. Pengurusan anak2 & pemakanan pesakit Kanser.

Pernah seorang sahabat terpaksa meninggalkan isterinya terlantar sakit di rumah seharian kerana beliau terpaksa pergi bekerja. Si isteri yg sakit terbaring hanya mampu makan dan minum apa yg ada disediakan di tepi katil. (saya pon pernah melalui pengalaman terbaring sepanjang hari di rumah sorang2 .. nak masak tak larat. so … saya tak makan seharian hinggalah keesokkan harinya seorg sahabat kebetulan datang menziarahi saya dengan membawa Nasik Bungkus. Alhamdulillah dapat saya makan)

JANGAN JADI USTAZ/USTAZAH:
Tolong Jangan kata Kanser itu Kifarah Dosa.Tidak usahlah dok bercakap tentang Dosa/Pahala. Kanser bukan satu hukuman dari Tuhan.

Nabi Ayob a.s juga Sakit berpuluh tahun – adakah Baginda ditimpa Musibbah Penyakit kerana Beliau Berdosa?
Ingatlah Kanser Bukan Hukuman Tuhan.
Kanser Bukan Kematian kerana ramai kami yang `survive’ dan menjalani hidup normal seperti anda semua.

Ketahuilah ramai antara kami yang sembuh setelah menjalani Pembedahan dan rawatan Radio & Kimo. Me … i m ONE of them!

KANSER BUKANLAH KEMATIAN:
Mati merupakan Pertemuan dengan ALLAH SWT. Semua kita bercerita tentang Nak masuk Syurga. Bagaimana kita akan masuk syurga jika kita tidak melalui Kematian.La Tahzan


Jangan Bertangguh Didik Anak Mencintai Al-Quran. Ikuti Perkongsian Ini.

Apabila bergelar ibu bapa banyak cabarannya dalam mendidik anak. Mendidik anak seharusnya dimulakan dengan ibu bapa dari rumah, sejak mereka dari kecil lagi. Ia termasuk mendidik anak mencintai Al-Quran. Dengan mulai mengajarkan anak mengaji sejak masih kecil. Jangan bertangguh untuk mendidik anak.

IBU BAPA HARUS JADI ORANG PERTAMA AJAR ANAK CINTAI AL-QURAN

Renungan Kalam Langit Buat Para Ibunda

Usahakan agar anak-anak anda belajar Al Quran daripada anda, kerana hal ini akan memberi kesan yang paling mendalam bagi jiwa anak-anak anda kelak.

Lalu perlihatkan diri anda kepada anak-anak anda sebagai pencinta Al Quran kerana itulah salah satu metode terbaik agar anak-anak anda cinta terhadap Al Quran.

Suara merdu anda ketika membaca Al Quran di hadapan anak-anak anda menjadi suara terindah bagi anak-anak anda kelak ketika mereka dewasa.

Keikhlasan anda mengajarkan al-quran kepada anak-anak anda akan menciptakan keajaiban keajaiban dalam hidup anda yang anda sendiri tidak menyangka sebelumnya. Itulah keberkatan Al Quran.

5.Maka, janganlah anda berkeluh kesah dan patah semangat terhadap anak-anak anda yang susah payah memperbaiki bacaan Al Quran. Kerana boleh jadi hal itu akan menjadi tangga menuju kemuliaan hidup anda kelak. Allah tidak akan mensia-siakan hasil usaha anda.

Mungkin anda akan merasakan kepenatan dan keletihan ketika mengajarkan Al Quran kepada anak-anak anda, sehingga anda pun bosan, jenuh, emosional dan kecewa. Namun, ketahuilah bahawa jerih payah anda pasti akan dibayar mahal oleh Allah.

Maka…, wahai para ibunda!

Ketika anak-anak anda berangkat sekolah di pagi Hari, tataplah kedua bola matanya, pandanglah wajahnya, lalu panjatkan doa untuknya dengan keikhlasan walaupun hanya dengan ucapan “rabbi habli minas salihin” wahai Tuhanku, kurniakanlah aku anak yang soleh.

Lalu mohonlah agar Allah menjadikannya sebagai ahli Quran, kemudian hembuskanlah ke ubun ubunnya Dan ulangi tindakan itu secara istiqamah.

Wallau A’lam.

*Disadur dari renungan Kalam Langit karya Dr. Ahsin Sakho Muhammad

Moga muhasabah diri dalam mendidik anak.